Ostale vesti, 31.08.2010, 17:43 PM\nVest dana je nova funkcija Gmail-a, Priority Inbox, koja omogućava većim email korisnicima da filtriraju email poruke i daju prioritet važnim email-ovima. Međutim, gigant pretrage se već nasukao tokom predstavljanja ove funkciju javnosti.\nKorisnici nove funkcije otkrili su da YouTube video koji objašnjava ovu novinu se nevidljivo učitava u njihov browser Chrome svaki put kada se prijavljuju na Gmail nalog sa uključenom Priority Inbox funkcijom.\nPromotivni video je naravno bezopasan ali je zbunio korisnike Gmail-a koji su pokušavali da shvate zašto se video emituje svaki put kada pokušaju da provere email-ove, pa su na adresu Google-ove tehničke podrške stigle brojne pritužbe.\n“Kad god se prijavim na svoj Gmail nalog koristeći Chrome, automatski se pokrene muzika. Nalik na staru muziku za ples. Povremeno se čuju zvučni efekti kao klik, mehurići, mešanje karata, zavijanje psa,” napisao je jedan od korisnika.\nNeki Gmail korisnici su bili zabrinuti da je video proizvod infekcije kompjutera virusom, dok su drugi prijavljivali da je video uzrok “pada” Gmail-a.\nIz Google kažu da rade na ispravci problema. U međuvremenu, koristeći drugi browser, Firefox na primer, umesto Chrome ili Chromium možete izbeći ovaj problem. Nisu svi korisnici Chrome browser-a sa uključenom Priority Inbox funkcijom imali ovakav problem.\nDok problem ne bude rešen, neki korisnici Priority Inbox funkcije mogu je isključiti, jer je to bolje rešenje od slušanja muzike za ples dok pregledavate svoje email poruke.


U izjavi za naš sajt Vladan Popadić, predsednik Skupštine Udruženja „Limska dolina“ rekao je da malinari danas očekuju pojačanje koje će stiže iz 13 opština Srbije.\n„Sinoć smo dobili podršku od poljoprivrednih proizvođača iz cele Srbije. U toku dana očekujemo da nam se pridruže ne samo malinari već i ostali poljoprivredni proizvođači iz 13 opština, koji su najavili svoj dolazak u Prijepolje.\nU toku dana trebalo bi da se održi sastanak sa hladnjačarima u Užicu i videćemo da li će on imati pozitivan ishod. Ukoliko ne dođe do dogovora sa hladnjačarima, Arilje, Ivanjica i Požega kreću u radikalizaciju protesta.\nJuče je na delu magistralnog puta koji je u blokadi bilo oko 2000 malianara koji su očekivali da im se obrati neko od predstavnika Vlade, ministarstava trgovine i poljoprivrede i ponudi prihvatljivo rešenje.\nPročitano 2568 puta\tPoslednji put izmenjeno 04 jun 2018


Kipar sudbina, Liga Evrope mera - Zvezda večeras nema izbora! - Sportske.net\nMeč počinje od 19 časova na stadionu GSP u Nikoziji.\nNije se našao u avionu za Kipar, uskoro napušta Zvezdu!Trener Ararata priznao, da li će Zvezda iskoristiti ovu prednost?Stanković pred Ararat: "Znamo šta ne mogu, taktika nije bitna!"Stanković izabrao putnike za Kipar, Zvezda bez "novajlije"!Jasna poruka "delija", nestvaran ispraćaj igrača Zvezde na meč sezone!\nCrvena zvezda danas odlučuje o svojoj evropskoj sudbini ove sezone.\nEkipa Dejana Stankovića će u okviru plejofa za Ligu Evrope odmeriti snage sa Araratom u jednoj veoma specifičnoj situaciji.\nUsled ratnog stanja u Jermeniji, meč se biti odigran na Kipru, dok se zbog pandemije koronavirusa igra samo jedan meč koji donosi i odnosi sve.\nIpak, to ne menja činjenicu da je srpski predstavnik izraziti favorit u Nikoziji, a ne treba zaboraviti da bi plasman u grupnu fazu Lige Evrope značio i ostvarenje cilja koji je nametnut na početku sezone.\nNavijači bi sasvim sigurno voleli da su "crveno-beli" kontinuitet evropskih nastupa nastavili u Ligi šampiona, međutim i LE ima svojih prednosti, kako takmičarskih, tako i finansijskih, a čini se da je upravo to takmičenje po meri našeg predstavnika u ovom trenutku.\nUlazak u grupnu fazu značio bi prihod od oko 4.500.000 evra (zajedno sa prethodnim rundama evropskih kvalifikacija), prihode kroz još najmanje šest evropskih utakmica i svakako dosta lakši život kluba u teškim vremenima.\nSva je prilika da će Stanković napraviti izvesne promene u praktično svim linijama tima večeras, za razliku od susreta sa Omonijom na istom stadionu, meč bi trebalo da počnu Gajić, Petrović i Falćineli.\nImaće Ararat svojih aduta, najzvučnije ime je svakako nekadašnja velika nada francuskog fudbala Joan Gufran, a našoj javnosti poznat je i Nišlija Stefan Čupić, član omladinske reprezentacije Srbije koja je 2013. godine pokorila Evropu.\nSve će, ipak, zavisiti od izdanja srpskog šampiona, a ovo je moguć sastav za večeras:\nBorjan - Gajić, Milunović, Degenek, Rodić - Petrović, Kanga, Ivanić, Katai, Ben - Falćineli.


(VIDEO) Unija mladih SNS u akciji uređivanja igrališta\nAutor : ePančevo jun 15, 2019\nČlanovi Mesnih odbora Srpske napredne stranke Mladost i Jabuka danas su uređivali dečja igrališta. Farbane su ljuljaške, klackalice, a uređivan je i prostor na kome se igrališta nalaze. U narednom periodu najavljuju nastavak akcija kojima će urediti svoje Mesne zajednice.\nI pored izuzetno toplog vremena članovi Mesnog odbora SNS-a Mladost uređivali su dečje igralište pored Hrama Svetog Save u naselju Mladost. Cilj im je da se obnove sva igrališta u ovom delu grada i da se postave nova, kaže Srđan Nikolić, poverenik MO SNS Mladost 1.\nI u Jabuci u romskom naselju članovi Mesnog odbora SNS iz ovog mesta uređivali su dečje igralište. Oni svake nedelje organizuju akcije u svom mestu, kao bi ga što više uredili.\nI u narednom periodu će oba Mesna odobora nastaviti sa sličnim akcijama. U MO Mladost kažu da će posipati puteve koji nisu asfaltirani u ovoj mesnoj zajednici, dok će u Jabuci već naredne nedelje imati akciju prikupljana reciklažnog otpada.


Nagrade za najlepše balkone i dvorišta: Održana akcija "Za zeleniji Beograd"\nAkcija "Za zeleniji Beograd", 14. po redu, održana je danas. Građani su pokazli da znaju da cene i čine lepom našu prestonicu, a najbolji su odneli i nagrade.\nDobitnici nagrada za najlepše balkone, dvorišta i zelene površine\nSvečanosti koju već tradicionalno organizuje JKP "Zelenilo - Beograd" prisustvovali su Beograđani koji održavajući svoje balkone, dvorišta i zelene površine oko zgrada, čine Beograd lepšim.\nDobitnici nagrada za najlepši balkon okrenut prema ulici Daliborka Stanić i za najlepšu zelenu površinu oko stambenog objekta Rade Tokalić istakli su da je uloženo malo truda i pažnje, a da je zadovoljstvo veliko. Nagrada znači kao podsticaj za dalje, a posevećuju je deci i budućnosti. Obećali su da će istrajati i nadalje u svemu što rade, „zbog lepše duše grada Beograda”. Za podršku akciji zahvalnice je dobilo i sedam opština, kao i „Beokom” i Služba za informisanje grada Beograda. Događaju su prisustvovali predstavnici Gradske uprave i javnih preduzeća. Za taj svoj trud dobili su nagrade i zahvalnice. Pored standardne dodele nagrada na ovim poljima, uvedene su i dve nove kategorije - najlepša okućnica i razdvojeni su poslovni objekti na one manjeg i većeg kapaciteta.\n- Svi smo na istom zadatku, a to je da grad učinimo lepšim mestom za život i da budemo ponosni na njega - rekao je Slobodan Stanojević, direktor JKP "Zelenilo - Beograd".\nAkciji je prisustvovao i gradonačelnik Siniša Mali koji se zahvalio svima koji su podržali akciju i pozvao sve građane da daju doprinos stvaranju lepšeg Beograda.\n"Za zeleniji Beograd"\nA OD TELEKOMA - NAGRADE Završen konkurs za najbolje aplikacije za mobilne telefone


Članice EU se dogovorile o migracijama | EurActiv Serbia\nČlanice EU se dogovorile o migracijama\nLideri 28 članica EU u ranim jutarnjim satima 29. juna postigli su dogovor o migracijama na samitu u Briselu. Šefovi država i vlada EU dogovorili su se da će u članicama koje se dobrovoljno uključe otvarati centre za brzu kontrolu i odvajanje izbeglica koje imaju šansu da dobiju azil od ekonomskih migranata koji moraju odmah da se vrate odakle su došli. EU će takođe u saradnji sa UNHCR i Međunarodnom organizacijom za migracije razmotriti mogućnost otvaranja "platformi za iskrcavanje" za brzu kontrolu i u Severnoj Africi.\nZaključci sa samita na 11 strana imaju tri i po strane o migracijama a ostalo, o brojnim drugim pitanjima, poput trgovine ili bezbednosti, usaglašeno je još ranije.\nKada je reč o Zapadnom Balkanu, gde se poslednjih dana spekulisalo da EU planira da otvara prihvatne centre za migrante, u zaključcima se jedino ističe da taj region ostaje ključan partner Brisela u rešavanju pitanja migracije.\n"Saradnja i podrška partnerima iz regiona Zapadnog Balkana i dalje će biti ključna za razmenu informacija o tokovima migracije, sprečavanje nelegalne migracije, povećanje kapaciteta za zaštitu granica i unapređenje procedura povratka i readmisije", navodi se u dokumentu.\nNakon maratonskih razgovora koji su počeli kasno popodne 28. juna, predsednik Evropskog saveta Donald Tusk objavio je na Tviteru:"Lideri EU su se sporazumeli oko zaključaka samita, uključujući i migracije".\nFrancuski predsednik Emanuel Makron novinarima je rekao da je "evropska saradnja pobedila" i ocenio da je "iskazana solidarnost sa zemljama prvog ulaska".\n"Reč je o dobrom kompromisu. Postoje deklaracije o relokaciji na dobrovoljnoj bazi i one su zasnovane na konsenzusu", rekao je poljski premijer Mateuš Moravjecki.\nItalijanski premijer Đuzepe Konte, koji je tokom razgovora blokirao usvajanje zaključaka, izjavio je da "Italija više nije sama".\nKonte je 28. juna stavio do znanja da neće pristati na bilo kakvo zajedničko saopštenje dok ne dobije šta želi vezano za migracije, rekavši da "želi dela".\nNemačka kancelarka Angela Merkel, čiji je položaj takođe delikatan zbog sukoba oko migracija unutar njene koalicije, navela je tada da je migrantsko pitanje "izazov koji može odlučiti sudbinu EU".\nNeki od predloga tokom pregovora o migrantima su uključivali i formiranje "kontrolnih centara" u evropskim državama koje bi se za to dobrovoljno prijavile. Odatle bi migranti koji imaju pravo na azil mogli odlaziti u zemlje koje ih prihvate.\nDa bi se smanjio maksimalni broj brodova koji dolaze u evropske vode, Tusk je predložio da se stvore "platforme za iskrcavanje van Evrope" za migrante spasene na moru, što bi "dovelo do kraja ekonomski model krijumčara ljudi", prenela je agencija AFP.\nBilo je predviđeno da se na samitu deblokira reforma evropskog prava azila, ali je to napušteno kao cilj zbog prevelikih razlika.\nVišegradska grupa zadovoljna\nPredsednici vlade Češke i Poljske, Andrej Babiš i Mateuš Moravjecki, izrazili su zadovoljstvo kompromisom oko izbeglica na samitu EU u Briselu a odustajanje od obavezujućih nametnutih kvota za relokaciju izbeglica su označili za veliki uspeh višegradske četvorke.\n"Nakon dve godine mučnih rasprava, kontroverzi i pritisaka, cela EU jednoglasno je prihvatila stav Poljske i Višegradske grupe: "ne prinudnom razmeštanju a o reformi Dablinskih pravila" jedino jednoglasno", poručio je Moravjecki na Tviteru nakon postizanja kompromisa.\nNovinarima u Briselu poljski premijer je nakon devetočasovne rasprave o migraciji i izbeglicama rekao da je jako zadovoljan.\n"To je jako dobar kompromis. Postigli smo šta smo hteli. Navedeno je da je relokacija na dobrovoljnom principu a Dablin i azil utemeljeni na konsenzusu", rekao je Moravjecki.\nI češki premijer Andrej Babiš ocenio je da je kompromis veliki uspeh upravo Višegradske grupe jer je postigla osnovno za šta se borila - da Poljska, Češka, Slovačka i Mađarska ne moraju da primaju izbeglice na osnovu nacionalnih obavezujućih kvota koje bi im nametnuo Brisel.\n"Postigli smo veliki uspeh, zato što smo se kao V4 izborili za ono što smo hteli. To znači da neće biti kvota. Hteli smo, pored načela dobrovoljnog prihvatanja u relokaciji, takođe i centre za zadržavanje van evropskog kontinenta, obavezu borbe protiv krijumčara i pravila za delovanje nevladinih organizacija", rekao je Babiš češkim novinarima u Briselu.\nŠefovi država i vlada EU dogovorili su se da će u onim zemljama članicama koje se dobrovoljno uključe otvarati zatvorene centre za ubrzanu kontrolu i odvajanje izbeglica koje imaju šansu da dobiju azil od čisto ekonomskih migranata koji moraju odmah da se vrate odakle su došli.\nEU će takođe u saradnji sa UNHCR i Međunarodnom organizacijom za migracije (IOM) razmotriti mogućnost otvaranja takvih centara brze kontrole, tzv. "platformi iskrcavanja" i u Severnoj Africi.\nZa Višegradsku grupu je takođe bilo ključno to što će se reforme evropske politike azila usvajati konsenzusom, bez mogućnosti preglasavanja.


Google pametna kontaktna sočiva\nOvakvi nosivi uređaji za koju godinu bi mogli da ugledaju svetlost dana.\nU januaru prošle godine, Google je predstavio prototipe pametnih kontaktnih sočiva koja sadrže glukozni senzor. Iako je kompanija ranije rekla da sočiva neće biti dostupna za kupovinu narednih pet godina minimum, izgleda da će sada ovi nosivi uređaji biti u prodaji pre 2019. godine.\nOvo je otkriveno u nedavnom zahtevu za patent koji pokazuje potencijalni dizajn koji će Google koristiti za pametna sočiva. Kada je pitan da prokomentariše, kompanijin predstavnik je rekao da se početak prodaje proizvoda ne može zaključiti iz patenata, prenosi GSM Arena blog.\nZa one koji nisu upoznati, pametna sočiva mogu da mere nivo glukoze analizirajući suze. Sposobna su da generišu očitavanje jednom u sekundi.\nbudućnost google istraživanje tehnologija zanimljivosti zdravlje


Sve više, oni se okreću stilskim trikovima, modnim aksesoarima i drugim detaljima kako bi svoj izgled uzdigli na nove visine, ostavili savršeni prvi, drugi i večiti utisak, i pritom se dobro osećali. Znati šta vam dobro stoji i kako sastaviti jednu odevnu kombinaciju su dve zaista različite veštine koje je potrebno negovati. Možda već imate pun garderber pažljivo odabranih odevnih komada, ali kada dođe vreme za osmišljanje jednog ansambla, stvari nisu baš toliko jednostavne. "Da li se košulja slaže sa pantalonama?", često je pitanje koje sami sebi postavljate, nesigurni u tačnost i verodostojnost odgovora koji sami sebi dajete. Evo tajne koja će vam pomoći da se zauvek rešite te dileme: odaberite jednu boju i pridržavajte je se!\nTo je trik koji ljubitelji minimalističkog stila oduvek koriste, a koji će vam dati mogućnost da izgledate besprekorno, koji god da je dres kod na snazi. Kada se pridržavate jedne boje prilikom konstuisanja jednog izgleda, znači da ćete, kakve god komade da odaberete - jednobojne, štraftaste, dezenirane - uvek biti u harmoniji. Štaviše, lepota monotonskog odevanja će vam otkriti da u svom garderoberu imate sasvim dovoljno stvari kako biste se posvetili baš ovom modnom pravcu.\nU nastavku vam otkrivamo kako da koristite klasičnu sivu, teget i bež i uvek budete šik i u trendu:\nPhoto : Joshua Scott\nNe morate birati istu nijansu - štaviše, bolje je da to ne radite. Kompozicija sivih tonova i dezeniranog kaiša će vam savršeno prikazati lepotu monohromatskog odevanja.\nMonohromatsko odevanje navodi nas da se više fokusiramo na teksture - pliš, velur, svila, tvid i teksas stvoriće bogati slojeviti izgled, dajući vam priliku da čak i kada ste odeveni ležerno, izgledate kao milion dolara.\nPonekad bež boja odmah asocira na dosadu, ali kada se nosi od glave do pete, ona može biti neverovatno kul - bitno je kako ćete je poneti.


Natura &Co i Avon udružuju snage i stvaraju svetskog lidera u direktnoj prodaji kozmetičkih proizvoda\nSao Paulo i London, 22. maj 2019. godine - Natura &Co najavljuje akviziciju kompanije Avon Products, Inc. u transakciji koja podrazumeva preuzimanje svih deonica, što će dovesti do stvaranja četvrte najveće isključivo kozmetičke grupa na svetu, kao i snažne korporacije za prodaju proizvoda u ovoj industriji.\nOva kombinacija stvoriće globalnog lidera u direktnoj prodaji kozmetičkih proizvoda sa više brendova i više kanala prodaje, i svakodnevnim, neposrednim odnosom sa kupcima. Grupa će kroz ovaj model imati vodeći položaj, prodajući svoje proizvode preko 6,3 miliona konsultanata i predstavnika kompanija Avon i Natura, globalne mreže od 3.200 prodavnica, kao i zahvaljujući snažnoj digitalnoj strategiji obe kompanije . Očekuje se da nova zajednička kompanija dostigne godišnji bruto prihod od preko 10 milijardi dolara, da ima više od 40.000 saradnika, kao i da bude prisutna u 100 zemalja.\nPomoću svojih dobro poznatih brendova, ulaganjem u odnose sa kupcima, kao i sposobnosti za korišćenje svih kanala prodaje, ovako proširena grupa doprineće lepoti više od 200 miliona korisnica i korisnika širom sveta, bilo kada, bilo gde, svakoga dana. Priključivanjem kompanije Avon portfoliju koji već uključuje kompanije Natura, The Body Shop i Aesop, Natura &Co će još bolje moći da usluži svoje raznolike kupce, poboljša kanale distribucije i proširi se na nova geografska područja.\nI Avon i Natura su kompanije koje su osnovali pojedinci koji teže ka ostvarenju svoje misije i koji do svojih kupaca dolaze pre svega zaslugom tima koji čine pre svega nezavisne žene, koje predstavljaju ambasadorke brenda i savetnice za lepotu. Avon je legendarni brend s tradicijom od preko 130 godina, kao i vodeća svetska platforma za prodaju kozmetičkih proizvoda putem direktne prodaje. Jaki brendovi u različitim ključnim kozmetičkim kategorijama i konkurentne pozicije na velikom broju tržišta ovoj kompaniji pružaju značajan potencijal za rast u budućnosti.\nNatura &Co očekuje da ovo povezivanje dovede do sinergije koja se procenjuje na iznos između 150 miliona dolara i 250 miliona dolara godišnje, od čega će određeni deo biti ponovo uložen u cilju daljeg poboljšanja mogućnosti u digitalnoj i direktnoj prodaji, istraživanje i razvoj, inicijative brenda, kao i kako bi se proširila geografska zastupljenost Grupe.\nRoberto Markes, izvršni predsednik kompanije Natura &Co, izjavio je: „Nakon akvizicije kompanije Aesop 2013. godine i kompanije The Body Shop 2017. godine, Natura & Co je preduzela još jedan odlučujući korak ka stvaranju globalne Grupe sa više brendova i više kanala peodaje,. Avon je neverovatna kompanija, legendarni brend, sa strastvenim saradnicima i više od pet miliona predstavnika. Zajedno ćemo se digitalizovati, uvećati našu mrežu konsultanata i predstavnika i, zahvalljujući rasprostranjenosti širom sveta i svojim specifičnim brendovimaa, svakodnevno povezivati, i uticati na milione različitih kupaca, što će našu Grupu učiniti jedinstvenom i stvoriti impresivne mogućnosti za rast.“\nJan Zijderveld, izvršni direktor kompanije Avon, rekao je: „Ova kombinacija je početak uzbudljivog novog poglavlja u istoriji kompanije Avon koja traje već 130 godina. Ona je pokazatelj napretka naših napora i verujemo da će nam omogućiti da značajno ubrzamo našu strategiju i dodatno razvijemo poslovanje na internetu. Tokom prošle godine započeli smo transformaciju kako bismo poboljšali konkurentnost kompanije Avon tako što smo se ponovo usredsredili na samu kompaniju: pojednostavili smo poslovanje, modernizovali i digitalizovali svoj brend. Zajedno s kompanijom Natura imaćemo širi pristup inovacijama i portfolio proizvoda, jaču platformu za e-trgovinu i jaču digitalnu platformu, kao i unapređene podatke i alate za saradnike, kako bismo ostvarili rast i povećali vrednost za deoničare. Osim toga, uz podršku kompanije Natura, nastavićemo da ulažemo u najsavremeniju tehnologiju u cilju unapređenja naših mogućnosti elektronskog poslovanja i produktivnosti naših Predstavnika. I Avon i Natura su organizacije koje se u svom poslovanju rukovode višim ciljem i ovo povezivanje će nam omogućiti da bolje uslužujemo milione Predstavnika, koristeći prisutnost kompanije Avon na međunarodnom nivou uz istovetnu, istinsku posvećenost unapređenju njenog iskustva i prihoda.“\nPo okončanju spajanja Upravni odbor združene kompanije će se sastojati od 13 članova, od kojih će tri imenovati kompanija Avon. Ova transakcija podleže uslovima uobičajenim za ovu vrstu transakcija, uključujući odobrenje deoničara obe kompanije Natura &Co i Avon, kao i agencija za zaštitu tržišne konkurencije u Brazilu, kao i nadležnosti još nekih organa. Zatvaranje se očekuje početkom 2020. godine.\nInvesticiona banka UBS i Morgan Stanli bili su finansijski savetnici kompaniji Natura &Co. Kompanija Goldman Saks bila je finansijski savetnik kompaniji Avon, a kompanija PJT Partners finansijski savetnik članovima Upravnog odbora kompanije Avon.\nPreko 130 godina Avon donosi inovativne i kvalitetne proizvode koji su pre svega namenjeni ženama. Milioni Avon Dama širom sveta svedoče o kvalitetu prepoznatiljivih Avon brendova poput Avon Color i Anew. Avon podržava žensko preduzetništvo, osnažuje žene i brine o njihovom zdravlju i do sada je donirano preko preko milijardu dolara za potrebe žena širom sveta, kroz poslovanje kompanije i Avon Fondaciju za žene. Više o kompaniji saznajte na www.avonworldwide.com više o našim proizvodima pronađite na www.avon.rs\nUpiti medija Avon:\nNatali Dikon, izvršni direktor, Komunikacije, Avon Products, Inc.\nE-pošta: media.enquiries@avon.com / natalie.deacon@avon.com


Radove na koridorima izvoditi i u noćnoj smeni - Ekonomske Vesti\n12. avg. 2015 Andrija Matić 0 Comments autoput, Azvirt, Energoprojekt, Koridor 10, Koridor 11, Ministarstvo građevinarstva, Pepeljevac, Vladimir Milovanović, Zorana Mihajlović\nPotpredsednik Vlade Republike Srbije i ministar građevinarstva, saobraćaja i infrastrukture Zorana Mihajlović poručila je sinoć domaćim građevinarima da treba da iskoriste povoljne vremenske prilike i radove na koridorima 10 i 11 izvode i danju i noću, jer će na taj način povećati efikasnost najmanje za 30 odsto.\nMihajlović je prilikom noćnog obilaska radova na Koridoru 11, na deonici Lajkovac–Ljig, objasnila da bi u tom slučaju dnevno moglo da se izgradi 500 do 700 metara više saobraćajnica nego do sada, što bi na nedeljnom i mesečnom nivou značajno povećalo učinak i efikasnost.\nOna je uputila poziv i svim drugim izvođačima da preuzmu taj model, s obzirom na to da su Srbiji potrebni i Koridor 10 i Koridor 11, a domaće kompanije su vredne, sposobne, stručne i mogu da obave sve građevinske poslove.\nZa 120 dana, koliko prosečno traje građevinska sezona, radom i u noćnoj smeni moglo bi da se uradi bar 30 odsto više ukoliko se ima u vidu da je za to vreme projektovano da se izgradi 120 kilometara autoputa, ukazala je ministar.\nMihajlović je prilikom obilaska gradilišta Pepeljevac, gde se vadi kamen koji se koristi kao podloga za autoput na Koridoru 11, istakla da je to jedino gradilište u Srbiji gde se radi 24 sata i da je ponosna na tu činjenicu jer na ovaj način pokazujemo da srpski podizvođači na čelu sa „Energoprojektom“, zajedno sa glavnim izvođačem radova, mogu da rade neprekidno.\nPrema njenoj oceni, gradilište u Pepeljevcu, gde je danonoćno angažovano više od 300 ljudi, jeste primer koji može pozitivno da utiče i pomogne svim izvođačima i podizvođačima radova na gradilištima u zemlji.\nPočetni zaostatak u izvođenju radova, naročito tokom prošlogodišnjih poplava, biće sigurno nadoknađen ove godine, istakla je ona i podsetila na to da će deonica koju radi kineska kompanija „Šandong hajspid grupa“ biti završena 2017. godine, a deonica koju izvodi azerbejdžanski „Azvirt“ do kraja 2016. godine.\nMihajlović i generalni direktor „Energoprojekta“ Vladimir Milovanović obišli su tokom noći i gradilište tunela Brančić, gde se danonoćno probijaju dve tunelske cevi koje će biti duge po 940 metara.\n← Cene proizvoda i usluga u julu niže za 0,9 odsto od junskih\nRadulović: Dokazana korupcija u Beogradu na vodi →\nMihajlovićeva: Srbija će zabeležiti rast BDP-a


Sutorina, povratak izgubljene teritorije ili pucanj u prazno\n„ZNAČI NJIMA DA DAMO SUTORINU I SVE ĆE BITI U REDU? MA NEMOJ!“ (VIDEO)\nObjavljeno: 27. Feb 2015. 20:02:34\nU utorak je u Sarajevu održana Javna rasprava o Sutorini, na kojoj su inicijatori ideje da se to područje, koje danas pripada Crnoj Gori, vrati BiH, a rasprava, kao i sama inicijativa od početka, je izazvala velike reakcije u cijelom regionu. Naime, do prije 70-ak godina BiH je imala dva izlaza na more, a taj drugi je upravio bio izlaz u području Sutorine. Sutorina, prema mišljenju inicijatora njenog povratka, nije prešla u vlasništvo Crne Gore dogovorom Đure Pucara ispred BiH i Blaže Jovanovića ispred Crne Gore. „Datum, pravno, kada je nama oteta Sutorina nije dogovor Đure Pucara i Blaže Jovanovića '47 nego je 2. septembar '45, kada je Crna Gora donijela odluku, odnosno njena Narodna skupština, protivno stavu Predsjedništva AVNOJ-a od 24. februara '45, koji je bio najviši organ između dva zasjedanja AVNOJ-a i koji je jedino mjeredovan bio po tadašnjem pravu. Dakle, Crna Gora je po aspektu međunarodnog prava od tada po deliktu“, tvrdi doktor pravnih nauka Suad Kurtćehajić. Mirko Šagolj je Đuri Pucaru javio kada je preminuo Blažo Jovanović, a Pucareva navodna izjava o telefonskom dogovoru granica ukazuje na ozbiljnost postignutog dogovora. Krajem decembra 2014. je Vijeće ministara BiH utvrdilo prijedlog ugovora o državnoj granici između BiH i Crne Gore, kojim bi Sutorina bila bespovratno izgubljena.\n-\t„Lično mislim da mnogi u Savjetu ministara nisu ni znali šta je Sutorina. Poslije su oni naknadno počeli da proučavaju, ali počeli su da stvaraju argumentaciju da opravdaju svoj rad“, objašnjava dr. Kurtćehajić. Vijeće ministara je prijedlog utvrdilo na osnovu mišljenja Komisije za granice. „Komisija po pitanju Sutorina je potpuno zanemarila Sutorinu, da je smatrala da to nije problem“, tvrdi Kurtćehajić.\nZanimalo nas je, s obzirom da mi sami nismo mogli dobiti taj odgovor od oponenata, koju argumentaciju oni koriste pri tvrdnjama da Sutorina pripada Crnoj Gori. Kurtćehajić ističe da se oni pozivaju na Badinterovu komisiju, ali da istu tumače nekopententni ljudi, a ne pravni stručnjaci.\nSuprotna strana također koristi argumentaciju da je Ustav iz 1974. godine poništio sve što je bilo ranije, što, s druge strane, pokretači inicijative za povrat Sutorine smatraju netačnim. Drugi argument kojeg je suprotna strana iznijela na javnoj raspravi jeste mogućnost nepovoljnih posljedica po BiH i sa aspekta Dejtonskog sporazuma. Sa tim se ne slažu nasi sagovornici, te tvrde kako se na sudu lahko može dokazati da je Crna Gora nama protupravno uzela teritorij, te da posjedujemo zvanične dokumente koji o tome govore.\nOvo pitanje bi trebao riješiti Međunarodni sud pravde, što zahtjeva pristanak obje strane, BiH i Crne Gore. U konačnici vjeruju da će pravda biti zadovoljena, da će Parlament podržati inicijativu, te da će BiH dobiti drugi izlaz na more, objavljuje source.ba.


Vesti online / Slobodno Vreme / Zdravlje / Kako mleko utiče na šećer u krvi?\nIstraživanje kanadskih naučnika s University of Guelph pokazuje da je konzumairanje mleka za doručak povezano sa boljom kontrolom koncentracije šećera u krvi.\nPodatke prikupljene od 32 ispitanika idealne telesne mase i prosečne starosti 23 godine objavio je Journal of Dairy Science.\nIstraživači dodaju kako se ovakav učinak mleka temelji na usporavanju varenja ugljenohidrata, što smanjuje izglede za previsoku koncentraciju šećera u krvi.\nZDRAVLJE Ova namirnica reguliše nivo šećera u krvi


TURCI HOĆE U SRBIJU: Kompanije spremne za proširenje saradnje | Novosti.rs\nOvo je zaključeno na sastanku dva ministra saobraćaja i infrastrukture - Tomislava Momirovića i njegovog turskog kolege Adila Karaismailoglua.\n- Kada su Srbija i Turska zajedno i imamo stabilne i čvrste odnose, ceo Balkan je stabilan i može samo ekonomski da prosperira - rekao je Momirović. - Otvorili smo dosta tema, podvukli smo pre svega gde smo sada došli oko auto-puta Beograd - Sarajevo iz dva pravca. Srbija radi na projektnoj dokumentaciji od Požege do Kotromana, preko Užica do Kotromana pa do Sarajeva. Radovi se jako dobro izvode od Kuzmina do Sremske Rače i na mostu preko Save.\n- Srbija doživljava jedan neverovatan ekonomski napredak i investicije u infrastrukturu, i nekada morate da izađete iz zemlje da biste postali svesni kako drugi ljudi gledaju na vas - uveren je Momirović. - Imao sam sastanke sa dve velike turske kompanije, jedna želi da uđe i izvodi građevinske radove u velikom obimu, firma koja ima nekoliko milijardi prometa, druga želi da otvori nekoliko fabrika građevinskih proizvoda kod nas.\n- Tokom 19 godina u svim poslovima koje smo radili, izrodili smo čitavu jednu generaciju turskih inženjera i projektanata koji rade izuzetno dobro, tako da iskustvo i sve ovo što smo naučili želimo da podelimo sa prijateljskom zemljom kakva je Srbija - rekao je Karaismailoglu. - Dobri bilateralni odnosi i naše građevinske firme koje rade u Srbiji uspešno su naš ponos.\nTokom posete Turskoj, Momirović se sastao u Istanbulu sa predstavnicima kompanije "Kalyon'', jednom od najvećih turskih građevinskih kompanija koja je radila na izgradnji novog aerodroma u Istanbulu.\nTomislav Momirović bilateralni odnosi turske kompanije auto-put Beograd Sarajevo


Sinoć ispred zgrade Vlade Kantona Sarajevo održani mirni protesti - Kozarac.ba\nSinoć su ispred zgrade Vlade Kantona Sarajevo održani mirni protesti. Okupljeni protestanti/ce su oštro izrazili/e nezadovoljstvo trenutnim stanjem u Kantonu Sarajevo i neradom svojih izabranih predstavnika/ca.\n“Protestanti/ce su se polili vodom da bi se sto jače zaledili i ukopali na pozicijama na kojima se nalaze, a vođeni primjerom svojih predstavnika/ca u vlasti koji ne biraju sredstva da ostanu na pozicijama na kojima tako uspješno ništa ne rade”, ističe se u saopštenju neformalne grupe građana.\n“Protestanti/ce su najavili ostanak cijelu noć, pa i duže, dok god vremenski uslovi to dopuštaju. Nemamo uvid u to da li su okupljeni održali riječ.\nNe bi čudilo i to da su vlasti poduzele korake poput skidanja glave nekom od njih (ili mozda svima, jer vlast ne diskriminira u nipodaštavanju svojih građana/ki), ne bi li im pokazali da je najbolje da šute kao i dosad i puste vlast da na miru ne radi svoj posao”, navodi se u saopštenju.


"Proizvodnja vakcine Sputnjik u Srbiji počinje do 20. maja"\n„Proizvodnja vakcine Sputnjik u Srbiji počinje do 20. maja“\nDruštvo Autor:Tanjug11. mar. 202117:02 > 17:16\n„Na taj način, Srbija će biti prva zemlja u Evropi koja će proizvoditi rusku vakcinu i moći da je izvozi po celoj Evropi“, naglasio je Popović.\nMinistar je rekao da su u izradi mape puta učestvovali najkompetentniji instituti iz Rusije, pre svih, Gamaleja, Institutu koji je stvorio vakcinu „Sputnjik V“, te Ruski fond direktnih investicija, rusko Ministarstvo industirije i trgovine i fabrika „Gemerijum“, iz Vladimirske oblasti iz koje Srb danas dobija najveći broj vakcina.\n„Kada je reč o količinama, ovo je prva faza, u kojoj će biti proizvedeno četiri miliona vakcina“, rekao je Popović.\nNa sastanku predsednika Aleksandra Vučića i zamenika predsednika ruske Vlade Jurija Borisova, 15. februara u Beogradu, izdat je nalog da se u roku od mesec dana pripremi Mapa puta za uspostavljanje proizvodnje ruske vakcine u Srbiji.\n„Uradili smo to i pre zadatog roka“, rekao je Popović.\nOn je naveo i da će do kraja marta biti potpisan Sporazum o transferu tehnologija sa ruskim partnerima a do 16. aprila u Srbiju bi trebalo bi da stignu manje količine supstance od koje će biti napravljene validacione serije vakcine u Institutu Torlak.\n„Ove validacione serije, u roku od nekoliko dana, biće poslate nazad u Rusiju na analizu koju sprovodi renomirani Institut Gamaleja“, objašnjava Popović.\nTo ispitivanje, pojašnjava, traje 21 dan, a posle potvrde njihove ispravnosti, ruska strana započinje regularnu isporuku većih količina supstance koja se koristi za proizvodnju vakcina u Srbiji.\nPopović je istakao da „prva faza“ proizvodnje ruske vakcine u Srbiji podrazumeva transport supstance, punjenje bočica u skladu sa najvišim tehnološkim standardima, pakovanje i distribuciju vakcina u Srbiji i regionu.\n„Nakon uspostavljanja prve faze proizvodnje, započinjemo izradu Studije izvodljivosti o proizvodnji u takozvanom ‘punom ciklusu’, koja podrazumeva proizvodnju supstance u Srbiji. To će zahtevati nabavku složene tehnološke opreme i proširenje proizvodnih kapaciteta Torlaka, ali verujemo da proizvodnja u punom ciklusu može da bude započeta do kraja ove godine“, rekao je Popović.\nOn je zahvalio ruskim partnerima na pomoći u lokalizaciji proizvodnje vakcine Sputnjik Ve u Srbiji.\n„Ovo je istorijski trenutak za Srbiju. Uz pomoć naše ruske braće obnavljamo srpski suverenitet u proizvodnji vakcina, u čemu je naša zemlja nekada bila jedan od lidera u Evropi“, rekao je Popović.


Sutra „Dani krompira“ u Istočnom Sarajevu | 058.ba\nSutra „Dani krompira“ u Istočnom Sarajevu\nTekst i foto: Sreten Mitrović - 29. oktobra 2021.\t058.ba\nUz kampanju vađenja krompira u Rogatici\nROGATICA – Dvije posljednje sedmicai i lijepi dani Miholjskog ljeta bili su udarni na vađnju krompira kao najznačajnije sjetvene kulture u opštini Rogatica. Angažovani su svi raspoloživi ljudski kapaciteti i mehanizacija i najveći dio krompirišta na preko 260 hektara zemljišta, posebno na boričkom platou gdje nije bilo domaćinstva da da nije sadio krompir, je već obrađen.\nRod je ispod očekivanja posebno upoređujući sa prošlom i nekim ranijim godinama. Ali ono što je došlo do ruke, izuzetno je dobrog kvaliteta i otuda je opšta jagma za eventualnim viškovima, reče Vlajko Marković iz Kovanja, jedan od uspješnijih poljoprivrednih proizvođača na području opštine.\n„Ja, dodaje on, višak krompira za jelo vozim u Sarajevo. I pored slabijeg roda, cijene još nisu bog zna kakve – jedva jedna marka po kilogramu. Dosta, ako znamo da je u proljeće ove godine veliki dio krompira pojela stoka ili, što je još lošije, završilo na smetljištu i u vrtačama“.\nPošto krompir i dalje ostaje broj jedan sjetvena kultura u Rogatici u toku su aktivnosti da on dobije pravo mjesto kod potrošača u regiji i šire.\nU saradnji sa Poslovnom jedinicom Resora za pružanje stručnih usluga u poljoprivredi pri resornom ministarstvu u Vladi Republike Srpske u Sokocu, u toku je aktivnost za brendiranje porijekla i kvaliteta rogatičkog krompira.\nNa tome se nije stalo i, opet uz podršku Resora i Poljoprivrednog klastera Sarajevsko-romanijske regije (SRP), dogovoreno je da se uz kampanju vađenja krompira upriliči manifestacija „Dani rogatičkog krompira“ u Istočnom Sarajevu. Ova prvi put organizovana manigestacija van Borika i Rogatice održaće se sutra, 30. ovog mjeseca na Trgu Republike Srbije u Istočnom Sarajevu pod pokroviteljstvom opština Rogatica i Istočno Novo Sarajevo, a cilj je da se i na ovakav način izvrši promocija i prezentacija proizvoda sjemenskog i merkantilnog krompira sa polja boričkog platoa, Sjemeća i ostalih područja rogatičke opštine.\nBiće to jedinstvena šansa da proizvođači, među kojima su i veliki kao što su „Agros“, „Agromont“, „Agroplod“ i Udruženje poljoprivrednih proizvođača „Solanum produkt“ i jedan dio poljoprivrednih gazdinstava širom opštine, pred velikim tržištem koje nude „staro“ i „novo“ Sarajevo, pokažu šta imaju kada je u pitanju krompir, a potrošači odmah ili sa odgodom na bolja vremena dođu do najboljih sorti krompira za jelo i sjetvu i u dovoljnim količinama, rečeno je ovih dana na pripremnom sastanku kod načelnika opštine Rogatica Milorada Jagodića.\nPripreme za „smotru“ u Istočnom Sarajevu već su privredene kraju. Svakodnevno, nakon vađenja krompira od parcele do parcele, vršene su dopune onog sa čim se planiralo izaći pred stere i nove kupce bilo da se radi o sjemenskom ili merkantilnom, odnosno krompirom za jelo. I pored, zbog dugotrajne ovogodišnje ljetne suše, imaće se šta pokazati, kazuje Desimir Despotović, načelnik Odjeljenja za upravljanje lokalnim razvojem, privredu i društvene djelatnosti, koji u ime Opštinske uprave brine da ova manifestacija protekne na opšti interes većine proizvođača i opštine kao cjeline.


RTS povodom tužbe DJB: Nisu se odazvali pozivu na debatu\nPolitika Autor:Beta09. jun. 202011:07\nRadio-televizija Srbije (RTS) saopštila je danas da je pokret Dosta je bilo (DJB), koji je podneo tužbu protiv javnog servisa, pozvan da učestvuje u debatnoj emijisi "Reč na reč", ali da se predstavnici tog pokreta pozivu nisu odazvali.\nDJB je u nedelju saopštio da je tužbu podneo Višem sudu u Beogradu protiv RTS zbog „diskriminacije“ tog pokreta u odnosu na druge političke subjekte.\n„U slučaju liste ‘Suverenisti’ (DJB) bili smo spremni da napravimo malo odstupanje budući da su u sredu 3. juna objavili da će učestvovati na izborima, a dva dana ranije da su prikupili dovoljan broj potpisa za kandidaturu te smo odlučili da ih pozovemo da učestvuju u debati ‘Reč na reč’ koja je održana 4. juna“, navodi se u saopštenju RTS-a.\nDodaje se da su nezvanično obavešteni da je poruka stigla i da su sa njom upoznati ljudi iz službe za odnose sa medijima pokreta, ali da nikakav odgovor nisu dobili, ni posle obraćanja članovima pokreta sa kojima su bili u komunikaciji. Saopšteno je da je emisija održana bez predstavnika DJB, sa pet umesto planiranih šest učesnika.\nNavodi se da ulaskom u izbornu trku taj pokret na RTS-u stekao iste uslove kao i sve druge liste koje je prihvatila Republička izborna komisija (RIK) te da njihove „optužbe za diskriminaciju u programima javnog servisa ne stoje“.\nDJB tužio RTS zbog diskriminacije\n„RTS se duže od deset godina drži principa da u predizborne emisije poziva samo kandidate sa lista koje su prihvaćene od RIK-a, a tada počinje i da prati njihove izborne aktivnosti u redovnom programu“, istakao je RTS.\nDodaje se da je emitovan prilog u emisiji „Oko magazin“ 2. juna kada su se predstavnici DJB izjasnili o svojim izbornim ambicijama na izborima u beogradskoj opštini Vračar.\n„Zbog toga nam nije jasno na šta tačno misle predstavnici pokreta DJB kada u tužbi protiv RTS-a govore o diskriminaciji i kontinuiranom odbijanju da izvestimo o njihovim aktivnostima“, naglašava RTS.


Izbačen vojvođanski predlog | NDNV\nOdbor za informisanje republičkog parlamenta odbacio je amandmane koje je na predlog izmena i dopuna zakona o radiodifuziji predložila Skupština Vojvodine. Ovim amandmanima zahtevano je da se zadrži postojeće zakonsko rešenje po kome bi Skupština Vojvodine delegirala dva, umesto, kako je sada predloženo, jednog predstavnika.\nNa jučerašnjoj sednici ovaj odbor je usvojio amandman poslanika SPS Žarka Obradovića da se iz predloženih rešenja briše odredba po kojoj bi se odluke koje se odnose na radiodifuzni prostor Vojvodine donosile uz saglasnost člana saveta iz pokrajine.\nU izjavi za “Dnevnik” Žarko Obradović kaže da se sa njegovim amandmanom složio i ministar kulture i informisanja Dragan Kojadinović, pa da samim tim postaje i sastavni deo zakonskog teksta. Članu Radiodifuznog saveta iz Vojvodine ne može se dati veće pravo u odnosu na ostale i njegov glas ne može biti uslov za konačno odlučivanje, ukazuje Obradović, uz opasku da bi to faktički značilo pravo veta vojvođanskog predstavnika i da bi on mogao blokirati rad Saveta zbog ličnih interesa, ili pod pritiskom neke institucije iz Vojvodine.\nMinistar kulture i informisanja Dragan Kojadinović kratko kaže da je vojvođanski veto izbačen, jer su članovi odbora jednoglasno zauzeli stav da takvo rešenje nije potrebno u Zakonu o radiodifuziji.


Preporučene pojalice služe za prevazilaženje problema čiji se glavni uzrok nalazi u duhovnoj dimenziji. Na neki način imaju dejstvo kao duhovna sredstva isceljenja i zbog toga su drugačije od pojalica za duhovni rast.\nLakše ćemo da razumemo ovaj koncept kroz jednu analogiju. Kada smo bolesni, idemo kod doktora koji postavlja dijagnozu za specifičan medicinski uzrok naše bolesti i preporučuje nam lek u zavisnosti od dijagnoze. Na primer:\nU slučaju visokog krvnog pritiska, preporučuju se antihipertenzivni lekovi koji deluju na nekoliko nivoa ublažujuci hipertenziju, tj. visok krvni pritisak.\nVažno je da napomenemo da bez obzira na to gde su lekovi otkriveni, ili proizvedeni i bez obzira na kulturno nasleđe, ili religiju pacijenta, oni imaju univerzalano dejstvo na sve.\nSlično, kroz istraživanja zasnovana na duhovnoj nauci pronašli smo specifične pojalice koje deluju kao specifični lekovi za ublažavanje određenih duhovnih problema. Na primer, pojalica ‘Šri Gurudeva Data’ je specifičan duhovni lek za probleme kao što su nemogućnost sklapanja braka, nesklad u braku, nemogućnost začeća, itd. koji predstavljaju ispoljavanje problema čiji su uzrok suptilna tela preminulih predaka. Razne pojalice koje se preporučuju za ublažavanje specifičnih fizičkih i mentalnih bolesti su date na našem sajtu.\nVažno je da napomenemo da je delotvornost gore spomenutih pojalica univerzalna i van granica kultura i religija.


Promovisana knjiga “Književnici i politika u srpskoj kulturi 1804-2014” | Palelive.com\nPočetna Regija Višegrad Promovisana knjiga “Književnici i politika u srpskoj kulturi 1804-2014”\nPromovisana knjiga “Književnici i politika u srpskoj kulturi 1804-2014”\nVIŠEGRAD – U Andrićevom institutu danas je promovisana knjiga “Književnici i politika u srpskoj kulturi 1804-2014” autora Zorana Avramovića, koja govori o odnosu srpskih književnika prema politici u ovom periodu.\n“To je pokušaj samorazumevanja naše inteligencije. U dva veka književnici su bili najvažniji deo srpske inteligencije, celog srpskog etničkog prostora”, rekao je autor knjige.\nZbog činjenice da su bili najvažniji, oni su imali veliki uticaj na javni život, dodao je Avramović, profesor sociologije i kulture na Filozofskom fakultetu na Palama.\n“Oni su se politički aktivirali na dva načina – institucionalno, bili su funkcioneri državnih organa ili političkih partija, ali su takođe učestvovali u javnom životu tako što su zauzimali stavove o određenim ličnostima i događajima. Oni su u velikoj meri kreirali politički javni život u Srbiji kada se ona stvarala, ali kasnije i u Jugoslaviji”, istakao je Avramović.\nOn je rekao da je vodeća ideja bila srpsko ujedinjenje i oslobođenje, a u 20. vijeku je došlo do političkih konfuzija sa stvaranjem Jugoslavije, jer su se pisci počeli dijeliti i politički i ideološki i nacionalno, tako da je taj vijek protekao u velikim nejasnoćama.\n“U vreme raspadanja Jugoslavije srpski vojnici su se podelili u dve velike struje. Jedna je bila nacionalna patriotska, a druga je bila za jugoslovensku ideju, bili su protiv nacionalnih interesa Srba”, dodao je Avramović.\nOn je istakao da je došlo do tragične podjele srpskih književnika, a u svakoj kulturi književnici imaju izuzetno važnu i kulturnu i javnu ulogu.\nPrethodni članakVečeras projekcija filma “Naši očevi, majke i njihova djeca”\nNaredni članakDavidović: Treće dijete obezbijediće prostu reprodukciju


Ministar Šeranić učestvovao u panelu “Medicinska istraživanja i pandemija” u okviru Salcburškog evropskog samita - Republika Srpska\nMinistar Šeranić učestvovao u panelu “Medicinska istraživanja i pandemija” u okviru Salcburškog evropskog samita\nTokom učešća u panelu “Medicinska istraživanja i pandemija”, koji je održan u okviru 16. Evropskog samita u Salcburgu, ministar zdravlja i socijalne zaštite u Vladi Republike Srpske Alen Šeranić rekao je da postoji još mnogo nepoznanica o virusu korona, te da i dalje moramo biti oprezni i poštovati epidemiološke mjere.\n„Epidemiološko prilagođavanje je izuzetno važno i kako će ljudi razumjeti poruke. Osjećaj nesigurnosti i straha su očekivana reakcija na pandemiju, a informacijama koje dajemo mi pokušavamo da ljudima objasnimo naučne činjenice i da na osnovu toga oni svojim ponašanjem zaštite svoje zdravlje“, rekao je ministar Šeranić.\nKada je u pitanju međunarodna koordinacija, ministar Šeranić je rekao da je zadatak institucija i zdravstvene struke bio da prijedloge Svjetske zdravstvene organizacije pretvori u preporuke i mjere.\n„Te informacije su nam potrebne da vidimo sa kakvim se problemima suočavamo i vrlo je važno prenijeti ljudima adekvatne, stručne i naučno utemeljene činjenice. Mi to u Republici Srpskoj radimo, naročito očekujući sezonu gripa, gdje moramo ljudima prenijeti poruke kako bi trebali da se ponašamo u narednim mjesecima“, rekao je ministar Šeranić.\nZajednička ocjena učesnika panela “Medicinska istraživanja i pandemija” je da su trenutne epidemiološke mjere najbolja preventiva kada su u pitanju virusi koji izazivaju akutne respiratorne infekcije.\nMinistar Šeranić je istakao da su te mjere slične u Republici Srpskoj i u Austriji, te da se njihovim sprovođenjem može preventivno djelovati na širenje i virusa influence i virusa korona.\n„Sa preventivnog aspekta smo na dobrom putu. Dolazi nam zimska sezona, pratićemo stanje na terenu i u skladu sa brojkama u slučaju oba virusa preduzimaćemo potrebne mjere, kao što smo radili i od početka pandemije“, rekao je ministar Šeranić nakon učešća na panelu.\nNa panelu “Medicinska istraživanja i pandemija” učestvovali su predstavnici Austrije iz različitih sektora, poput veterine, psihologije, predstavnici vlasti, kao i Univerziteta u Beču. Između ostalog, na panelu se govorilo o tome kako je pandemija virusa korona uticala na ponašanje u društvu u smislu provođenja preventivnih mjera, zatim kako i koliko je moguće unaprijediti istraživanja u svijetu, prvenstveno u vezi sa lijekovima i vakcinom.\nSalcburški evropski samit je održan od 27. do 29. septembra u Kongresnoj dvorani u Salcburgu.\nPrevious Previous post: Predsjednica Republike Srpske učestvovala u radu 16. Salcburškog evropskog samita\nNext Next post: Predsjednica Cvijanović razgovarala sa Štefanom Šnolom


BiH: Podignuta optužnica za međunarodno krijumčarenje oružja\nTužilaštvo Bosne i Hercegovine podiglo je optužnicu protiv Alena Hrvatovića i Admira Salihovića iz Tuzle za međunarodno krijumčarenje oružja.\nOni se terete da su u prva dva mjeseca 2019. godine kao pripadnici organizovane grupe, s ciljem sticanja protivpravne imovinske koristi, krijumčarili veće količine ručnih bombi, automatskih pušaka, pištolja, te drugih vrsta oružja i municije iz BiH prema Njemačkoj i Holandiji.\nU optužnici se navodi da su oružje, municija i vojna oprema otkriveni i zaplijenjeni u Dresdenu, na području Njemačke.\nPretresom motornog vozila marke “Mercedes”, bh. registarskih oznaka, pronađeno je 95 ručnih bombi i maketa ručne bombe, četiri poluautomatske puške, osam pištolja, kao i značajna količina municije raznih kalibara i vojne opreme koja je bila namijenjena ilegalnom tržištu, saopšteno je iz Tužilaštva BiH.\nTužilaštvo BiH je ostvarilo značajnu saradnju sa partnerskim agencijama Njemačke, stoji u saopštenju.


„Vestvudu“ još dva meseca za odluku – Semendria\n„Vestvudu“ još dva meseca za odluku\n14. januar 2014. PRIVREDA – Izvor: Agencija Tanjug – Britansko-austrijski fond „Vestvud“ (Westwood Financial Advisory) razmatra mogućnost investicije u smederevsku Železaru, tvrdi bečki ekonomski dnevnik „Virtšaftsblat“.\n“Vestvud”, fond sa sedištem u Londonu i Beču namerava da investira do 450 miliona dolara u Železaru, a odluka o tome da li će u potpunosti ili kroz strateško partnerstvo sa srpskom vladom sprovesti ovu investiciju, biće doneta u naredna dva meseca.\nInformacija o „Vestvudu“ je malo, ukazuje list, dodajući da se u Železari ne priča mnogo o mogućem investitoru.\nNa svom sajtu se preduzeće prikazuje, kao i mnoga druga konsalting preduzeća, sa nadležnostima za analizu sektora u mnogim industrijskim oblastima.\n„Vestvud“ želi, prema ranijim informacijama, da modernizuje postrojenje za galvanizaciju u Smederevu, čime bi ono moglo da postane dobavljač za “Fijat“, koji do sada nije bio zadovoljan kvalitetom isporučenih delova, te nije bilo nikakve saradnje.\n„Virtšaftsblat“ podseća da u Železari trenutno radi oko 1.800 radnika, koji očekuju da Vlada aktivira bankarsku garanciju u visini od 30 miliona evra, kako bi bila nastavljena proizvodnja, jer Železara trenutno ima sirovine za 45 dana rada.\nSredinom decembra, saopšteno je da je Vlada sa „Vestvudom“ potpisala neobavezni memorandum o saradnji.\n« Program dočeka Srpske nove godine\nFinci čekaju subvencije »


Konačno ugašen požar kod Trebinja - Istok\nKonačno ugašen požar kod Trebinja\nZahvaljujući dejstvu helikoptera Helikopterskog servisa Republike Srpske i nadljudskim naporima posade požar iznad naselja Banjevci kod Trebinja konačno je ugašen.\nDirektor Helikopterskog servisa Republike Srpske Boban Kusturić rekao je Srni da je helikpoter od utorka na terenu, te da je za potrebe izviđanja i gašenja požara izvršeno 80 letova, a izbačeno je 73 vedra/tone vode.\nKusturić je dodao da su vatrenu stihiju gasili po šest sati dnevno, tako da je helikopter djelovao svakodnevno od utorka, ali su uspjeli uprkos veoma teškim uslovima, jakom vjetru i nepristupačnoj lokaciji.\nIstovremeno, dok je jedan helikopter Helikopterskog servisa Repubike Srpske angažovan u Trebinju, drugi je danas i sutra u akciji medicinskih evakuacija iz Beograda.\nKusturić je istakao da se već godinama unazad pokazalo da je ovo period kada je neophodan maksimalni angažman helikoptera Helikopterskog servisa Republike Srpske u raznim hitnim intervencijama, poput ovih u Trebinju i Beogradu.\n“To je i period kada se potvrđuje da nam je apsolutno neophodno da imamo još helikoptera. Danas je jedan u Trebinju, a drugi u Beogradu zbog hitnosti operacija”, rekao je Kusturić, naglasivši da je Helikopterski servis Republike Srpske u proteklih šest mjeseci imao 23 medicinske evakuacije.\nOpština Istočna Ilidža dobila priznanje “Kruna razvoja privrede”\nNa osnovu analize i obrade završnih finansijskih izvještaja za 2019. godinu, najveća i najstarija bonitetna agencija u BiH "LCR I bizinfo.ba I boniteti.ba" dodijelila je ... Read More\nBahati vozač iz Teslića ponovo gazi, opet oboren biciklista (VIDEO)\nDejan Ćelić Beli iz Teslića ponovo gazi! Beli je u nedjelju, 2. avgusta, ponovo udario pješaka u Tesliću, u ulici Svetog Save, kod starog gradskog ... Read More\nČetvorogodišnji put ovjenčan slobodom i slavom\nNijednog momenta, za sve godine provedene u Gatačkoj brigadi, nijesmo ukaljali ni čast ni obraz, ni dostojanstvo ni ponos srpskog vojnika, što je vrlo važna ... Read More\nNEWER POSTUdarni turistički vikend stvorio gužve na granici Hrvatske i Slovenije\nOLDER POSTVelika narodna koalicija ruši režim u Crnoj Gori\nAdil Osmanović na ručku sa SNSD-ovim poslanikom: Na stolu meso, pomfrit i birački odbori\nRaskol u modričkom SNSD-u\nKandidat OO Srpske demokratske stranke Gacko za načelnika opštine Milan Radmilović, nosilac liste Vukota Govedarica\nPas tragač nanjušio 250 hiljada evra na aerodromu\nPotvrđeno još 107 slučajeva virusa korona u Srpskoj, troje preminulo\nNema te pobede, Milo Đukanoviću, kojoj se možeš nadati i radovati joj se!\nDodik u Vučićevoj kamuflažnoj uniformi\nNorveški ministar zdravlja Bent Hoie početkom maja održao je govor koji su prenijeli svi mediji svijeta.\nRepublika Srpska (894)\nBosna i Hercegovina (739)


Ono što smo mogli da primetimo da je pevačica vodila računa o svakom detalju, a porodično gnezdo nas je ostavilo bez daha. Lepa Emina uživa u svakom kutku ovog zdanja, a svaki detalj je na mestu.\nU renoviranje kuće koja se nalazi u jednom od najmirnijih naselja u Istanbulu, Mustafa i Emina su uložili oko 700.000 evra, a najviše novca su potrošili na novi sistem obezbeđenja.\nInače, kuću koju je Mustafa Sandal i njegova supruga kupili, svojevremeno su želeli Glorija Estefan, pokojni Đani Versaće, Dejvid Bekam i druge slavne ličnosti, među kojima je i Robert de Niro. Svima im je za oko zapao prepoznatljivi mermer, koji je iz provincije Denizli dopremljen za gradnju ove luksuzne vile. Još jedna poznata ličnost može da se pohvali fenomenalnim velelepnim domom. U pitanju je Novak Đoković. Fotografije njegove kuće pogledajte OVDE.


Privatne bolnice i laboratorije: Čekaju na poziv države | BIRN\nPrivatne bolnice i laboratorije: Čekaju na poziv države\nIako nema zvanične zabrane, privatni zdravstveni sektor isključen je iz aktivne borbe protiv koronavirusa. Da li je promena državne strategije na vidiku?\nMinistarstvo zdravlja nije kontaktiralo privatne laboratorije i bolnice da se uključe u borbu protiv koronavirusa. Osim jedne.\nPrema saznanjima BIRN-a, Vlada Republike Srbije je 24. marta 2020, na predlog Ministarstva zdravlja, odlučila da uključi najveći privatni zdravstveni sistem MediGroup u aktivnu borbu protiv Covid-19.\nŠta to tačno podrazumeva – iz klinike MediGroup nisu odgovorili, ali su napomenuli da čekaju dalje instrukcije Vlade Srbije. Prema nezvaničnim saznanjima BIRN-a, ideja je da ova klinika hospitalizuje obolele pacijente, ukoliko se za tim ukaže potreba.\nIz MediGroup to za BIRN nisu ni potvrdili ni demantovali dodavši samo da su „svakako spremni da pruže potrebnu podršku“.\nDeset dana pre odlukeVlade, 14. marta, predsednik Aleksandar Vučić je izjavio da privatne klinike neće biti uključene u proces testiranja.\n„Državne bolnice će da vrše testiranja, jer smo siti panike i ludosti svakog dana“, rekao je Vučić navodeći primer pacijenta koji je osam dan išao od jedne do druge privatne ordinacije, pa tek onda došao do državne bolnice.\n„Ne mislimo na bilo koji način da uključujemo privatne klinike u to dokle god budemo mogli“, dodao je Vučić.\nMeđutim, u vreme kada su i iz kriznog štaba saopštavali da je došlo do zagušenja sa testovima, pojavili su se glasovi da bi možda bilo dobro u ceo proces uključiti i privatne laboratorije koje imaju kapacitete za to.\nTakvu odluku donela je Vlada Španije koja je 16. marta sve privatne zdravstvene ustanove stavila u službu države u cilju daljeg sprečavanja epidemije.\nPredstavnici pojedinih laboratorija u Srbiji u razgovoru za BIRN navode da su bili „obeshrabreni na samom početku ove krize“, kada je neke od njihovih kolega posetila inspekcija nakon što se saznalo da su uzorke pacijenata za koje se sumnjalo da su oboleli od korone slali u partnerske laboratorije u inostranstvu.\nDrugi navode da imaju kapacitete i da bi se rado uključili, ali da iako su neki od njih kontaktirali dobavljače, ne mogu tako lako da nabave testove jer nema transporta.\nMasovno testiranje a laboratorija nigde\nIz Konzilijuma, najvećeg sistema laboratorija u Srbiji, kažu da ih niko iz države nije kontaktirao, ali da se ni oni nisu „nudili“ već čekaju reakciju nadležnih državnih organa.\n„To zaista treba da se radi veoma ozbiljno. Moguće je da se nadležni boje da kada bi jednoj privatnoj laboratoriji dali dozvolu onda bi i sve druge imale pravo da testiraju, a pitanje je da li bi poštovali sve principe dobre laboratorijske prakse i kakvi bi tu rezultati izlazili“, rekli su predstavnici Konzilijuma za BIRN.\nOni smatraju da bi uključivanje privatnih laboratorija pomoglo da se rasterete državne laboratorije koje su sada u problemu.\n„Ukoliko budu odobrili, mi smo spremni“, kažu.\nMirjana Sarkić, vlasnica laboratorije BioMedica, navodi da ne postoji zvanična, pisana zabrana da privatne laboratorije ne mogu da rade testiranje na koronavirus, ali da je stav državnih organa na početku krize bio jasan i da zato čekaju da ih neko od nadležnih kontaktira.\n„Ja sam na početku epidemije htela da počnem testiranja, ali mi je bilo rečeno da postoji nacionalna strategija da se privatne laboratorije i ustanove ne uključuju“, objašnjava Sarkić.\nKaže da planira da se obrati nadležnima i da im predloži da pacijenti koji dolaze u privatne bolnice sa temperaturom i drugim simptomima, mogu laboratorijske testove takođe da urade u privatnoj laboratoriji.\n„Sada se takvi pacijenti nakon pregleda u privatnoj bolnici šalju dalje u državnu bolnicu. Treba omogućiti onima pacijentima koji žele da skrate proceduru, da plate i da imaju to na najjednostavniji način, kao i ostale usluge koje plaćaju na privatnim klinikama”, objašnjava Sarkić.\nMilan Ubavić, vlasnik privatne laboratorije Medlab, kaže da bi na pitanje da li bi njegova laboratorija mogla da se uključi u ovaj posao mogao da odgovori tek kada bi se znalo koja metodologija i koji testovi bi bili korišćeni.\n„Problem je u tome što je ovo jako brzo nastalo i nismo se pripremili za nabavku testova. Mislim da ne bismo u ovom momentu mogli da nabavimo testove jer nema transporta pa samim tim ni distribucije“, objašnjava.\nIpak, Ubavić kaže i da ukoliko bi dobili testove koje može da radi i njihova laboratorija, vrlo rado bi se priključili akciji, ali da to treba država da odredi.\n„U momentu kada je sve pod kontrolom države, najbolje je da država predlaže da li će to neko raditi ili neće, zato što tu postoji velika mogućnost lažnog broja pozitivnih ili negativnih testova“, smatra Ubavić.\nPreko 1.600 umetnika zatražilo jednokratnu pomoć\nŠabac: Hronologija jedne epidemije\n“Nečija ćerka”: Strašan nekažnjen danak osvetničke pornografije na Balkanu\nŽrtve osvetničke pornografije na Balkanu suočavaju se sa mučnom borbom protiv zakonodavnih praznina, institucionalnih predrasuda, rasprostranjenog okrivljavanja žrtava i neetičkog medijskog izveštavanja. Nije ni čudo što tako mali njih broj traži pravdu\nHristina Cvetinčanin Knežević\nDijana Hrkalović privedena nakon iskaza njenog bivšeg saradnika u vezi sa “ubistvom na šinama”\nKrivična prijava protiv Dijane Hrkalović zasniva se na iskazu njenog kolege Dejana Milenkovića da policija nije na vreme dostavila izveštaje o otvaranju mobilnih telefona pronađenih nakon ubistva Vlastimira Miloševića, saznaje BIRN\nPromocija ministara: Milionski poslovi za Tanjug\nMinistarstva su nabavke za medijsko praćenje raspisivali tako da je uslove ispunjavao samo Tanjug, koji u to vreme faktički nije pravno postojao. Ključno pitanje je, međutim, zašto su uopšte državne ustanove i naručivale ove usluge kada bi mediji ionako pratili njihov rad - bez plaćanja\nPotvrđena manipulacija: U 2020. godini postojale potvrde o smrti za tri puta veći broj umrlih od korone\nBIRN saznaje da su tokom prošle godine postojale uredno popunjene potvrde o smrti u kojima se kovid kao uzrok navodi u preko deset hiljada slučajeva, dok je zvanično saopštavan daleko manji broj - oko tri hiljade. Komisija za analizu smrtnih ishoda formirana je da bi se ova razlika zataškala, a ne objasnila\nPrivatnost na Internetu: Šta medijski sajtovi rade s podacima koje o sebi ostave njihovi čitaoci\nPreko kolačića instaliranih u programski kod sajtova, informacije o korisnicima skupljaju Gugl i Fejsbuk, ali i oglašivači čije su reklame postavljene na portalima. Najviše standarde zaštite i obrade podataka uveo je Danas, dok su Kurir i Alo među najslabije rangiranima, navodi se u istraživanju SHARE fondacije\nAsomakum: Ponovo odloženo suđenje\nVeć skoro 21 mesec nije održano nijedno ročište u predmetu Asomakum, nazvanom po firmi osnovanoj navodno falsifikovanom ličnom kartom Andreja Vučića. Ovoga puta, pretres je odložen zbog nedolaska dvojice okrivljenih\nSlučaj Jovanjica: Kompanija Filip Moris demantovala Koluvijine navode\nImamo puno poverenje u nadležne institucije da će ubrzo rasvetliti ove neosnovane optužbe, navode za BIRN iz kompanije. Koluvija je nakon puštanja iz pritvora rekao da je uhapšen dva dana nakon što je odbio saradnju sa Filipom Morisom\nPropao sedmi pokušaj da se održi pripremno ročište u predmetu “Jovanjica 2”\nRazlog novog odlaganja je nedolazak dva advokata i izostanak jednog od optuženih\nSlučaj Jovanjica: Koluvija u sudu prvi put nakon puštanja iz pritvora\nSaslušan još jedan svedok na ročištu u postupku „Jovanjica 1“ koje je pratilo znatno veće interesovanje novinara i snimatelja koji su čekali da zabeleže prvi dolazak prvooptuženog u slučaju “Jovanjica” u Specijalni sud od kako mu je ukinut zatvorski pritvor\nSedište firme koja sa Gradskim zavodom za veštačenja zarađuje milione, u stanu zamenika direktora zavoda\nOd najmanje 50 tendera na koliko je Gradski zavod za veštačenja pobedio od sredine 2016. do danas, 35 je dobio u konzorcijumu sa privatnom firmom IPK iz Beograda, čije su poslovne prostorije smeštene u stanu zamenika direktora gradskog zavoda.\nMržnja, laži i patrole: Srpska antimigrantska brigada se igra vatrom\nOni vole patriotske skupove i patroliranje ulicama. Ne vole vakcine, migrante i „sistem“. I imaju podršku svakog desetog korisnika Fejsbuka u Srbiji\nAleksandar Đorđević\t,\tMarko Vešović


Zvezda uštedela i zaradila - Sportske.net\nZvezda uštedela i zaradila\nNajtrofejniji fudbalski klub daleko je od izlaska iz finansijske krize ali je tokom letnjeg prelaznog roka vicešampion Srbije uspeo da uštedi i zaradi novac solidnom politikom koju je Uprava sprovela.\nZamisao koja je iznesena po dolasku nove Uprave, da se može prekinuti štetno poslovanje i klub izvući sa ruba propasti, delimično je sprovedena u delo već tokom letnjeg prelaznog roka.\nU Ljutice Bogdana su uspeli da se oslobode "velikih potrošača", da uštede na platama i zarade novac prodajom određenih fudbalera, a ipak u novi šampionat uđu sa boljim timom nego što su imali u prethodnom.\nZvezdu su od završetka prethodne sezone napustila čak četrnaestorica fudbalera i trener sa visokim primanjima.\nNeki su klub napustili svojom voljom i uz pomoć Arbitražne komisije, ali je bilo i onih na kojima je Zvezda uspela da zaradi. Bez obzira na sve, ušteda je zagarantovana bez obzira na način na koji su igrači napuštali "Marakanu".\nKada se saberu zarade četrnaestorice fudbalera koji više nisu na platnom spisku, Zvezda je napravila uštedu od 1.626.000 evra a pride zaradila 2.930.000 od prodaje Uroša Spajića, Ognjena Mudrinskog i naknada za trening kompenzaciju u slučaju Jankovića, Mijailovića i braće Srnić.\nNaravno, treba imati u vidu da je od tog novca plaćena licenca za učešće u LE, vraćeni dugovi Jagodini i Slobodi ali i regulisan veći deo dugovanja prema sadašnjem igračkom kadru.\nSa druge strane, u klub su dovođeni igrači za koje nije plaćano visoko obeštećenje ili su dovedeni kao slobodni fudbaleri.\nĐorđe Rakić, Miloš Ninković, Nejc Pečnik i Nikola Mijailović dovedeni su bez centa obeštećenja dok je za Aleksandra Kovačevića Spartak dobio blizu 200.000 evra što nije preterano velika suma.\nKada su sklopljeni ugovori u pitanju, treba reći da je Ninković dobio najveću zaradu od oko 280.000 evra ali kada se sve sabere, Zvezda je sa novim igračima ostala daleko ispod sume od 1.6 miliona evra koliko su zarađivali igrači koji su napustili klub.\nKada se podvuče crta, Uprava crveno-belih pokazala je da se može poslovati kvalitetno ali treba sačekati i početak sezone kada će rezultati biti najveće merilo onoga što je rađeno tokom leta.


NIZ MERA ZA POVEĆANJE NATALITETA: Za treće i četvrto dete 30.000 mesečno : Nadlanu.com\nNIZ MERA ZA POVEĆANJE NATALITETA: Za treće i četvrto dete 30.000 mesečno\nObjavljeno 17. mar 2018. / 20:00:50\nNeke mere stupiće na snagu od 1. jula, ostale od početka naredne godine, rekao je Vučić na vanrednoj pres konferenciji.\nVlada Srbije je, kaže, donela strategiju i mere za podsticaj populacione politike.\nPored ostalioh mera, rekao je, za prvo dete majke će dobijati 100.000 dinara jednokratno, a za drugo dete 10.000 dinara mesečno dve godine.\nZa treće dete dobijaće se 12.000 dinara mesečno u toku deset godina, a za četvtro 18.000 dinara za 10 godina.\nNaveo je da će to državu u prvom trenutku koštati 12 miliona evra, a da se nada da će biti i više. Sve mere se odnose na decu rođenu od 1. januara 2018. godine.\n- Ako ne učinimo ništa s natalitetom završili smo kao nacija!\nPredsednik je rekao da je demografska slika Srbije poražavajuća i da se mora smanjiti negativan prirodni priraštaj, a da je on juče doneo odluku o formiranju Saveta za populacionu politiku.\nSrbija, rekao je, trenutno ima 6.995.808 stanovnika, a da će, ako se ovakvi negativni trendovi nastave, do 2060. imati između 3,9 i 5,5 miliona stanovnika.\nVučić je rekao da kao predsednik ima pravo da kaže da su posledice pada nataliteta katastrofalne, da "nemamo decu i nemamo budućnost".\nNa vanrednoj pres konferenciji posvećenoj toj temi Vučić je rekao da svakog dana "gubimo" 107 ljudi, da stanovništo gubimo već 67 godina, a za 27 poslednjih godina imamo negativni prirodni priraštaj.\n- Broj dece po majci je 1,44 a za prostu reprodukciju treba nam bar 0,8 više. U protivnom, doći ćemo u situaciju da kroz nekoliko godina imamo značajno manje stanovnika sa istim brojem penzionera, a to znači da smo završili kao nacija, nećemo imati ni ekonomski, ni demografski ni politički potencijal - rekao je Vučić te poručio da nam za to nije niko drugi kriv, ni SAD, ni EU.\nVlada je u petak usvojila, kaže, populacionu strategiju i poziva sve nadležne da se angažuju na njenom sprovođenju.\nKako je rekao, urađen je uporedni prikaz i analize nekih centralnih delova Srbije i KiM, istakavši da je po broju stanovnika "jedno Podujevo kao naša Toplica".\nBROJ DECE NIKAD MANJI: Srbija među tri najstarije nacije u…\nMOĆI ĆE DA PRIMI OKO 10.000 VERNIKA: Kraj radova u Hramu…\nPREDSEDNIK POKAZAO INDEKS: Aleksandar Vučić po drugi put…\nNaveo je i primer Smedereva i Uroševca, gde se takođe vidi razlika u broju stanovnika u ovim mestima, kao i u broju rođenih i umrlih.\n- Uhvatili smo se rešavanja ovog problema kada nam ekonomija ide nabolje, ali ima onih ljudi koji govore da nije vreme za to - kaže Vučić.\n- Mi nemamo dece. To je za nas ključni problem - rekao je Vučić.\nKljučni problem Srbije je broj novorođene dece i ako problem nataliteta ne obradimo odmah i na drugačiji način izgubićemo zemlju, a na to nemamo pravo, jer je naša obaveza da brinemo o otadžbini u budućnosti, poručio je Vučić.\n- Kinezi brinu 1.000 godina unapred, hajde da mi probamo 50 unapred. Da živimo živote naše dece i unučića, da razmišljamo ostavljamo li im zemlju, otadžbinu ili ne - naglasio je Vučić predstavljajući mere populacione politike.\nUpozorio je da će od broja rođene dece za 15-20 godina zavisiti održivost penzionog sistema, jer će deca koja su danas rođena tada uplaćivati u penzioni sistem.\nIzneo je podatak da je 1950. godine u Srbiji bilo 163.297 beba, a 2017. godine skoro 100.000 manje, pri čemu danas imamo veći boj stanovnika.\n- Mislim da je sve jasno kad to kažem - naznačio je.\nKako je rekao, demografski problem imamo i na selu i u gradovima, a najmanje problema je u Novom Sadu, najviše zbog izbeglih ljudi koji su došli tu, zatim u Novom Pazaru, Sjenici, Tutinu, Preševu.\n- Danas se borimo za svako radno mesto, fabriku, projekat, da poboljšamo uslove, uz značajnije povećanje plata i penzija ove godine, prvi put se ljudi osećaju bolje, ali ne želim da zanemare ono što je od suštinskog značaja - podvukao je predsednik.\nKako je rekao, za dve ili tri godine moraćemo da uvozimo radnu snagu, jer nemamo dece.\nIstakao je da on kao predsednik ima pravo da ukaže na katastrofalne posledice i da ga ne interesuju reakcije ni iz vlade ni iz sveta koji bi da mu "sole pamet", jer ničije ustavno pravo neće biti ugroženo.\n- Pišite saopštenja, bavite se feminističkim, ovakvim i onakvim pokretima... Na tome rade svi od Nemačke, Danske, Švedske... samo mi ne preduzimamo ništa, jer smo samoživi - naveo je je Vučić.\nAleksandar Vučićbela kuganatalitet\nPRIHOD VEĆI OD 150 MILIONA EVRA: Električne mašine – najznačajniji i izvozni i uvozni…\nDARIJA KISIĆ TEPAVČEVIĆ UPOZORAVA: Zdravstveni nadzor važi za povratak iz svih…\nPATRIJARHALNI OBRASCI: Žene u Srbiji zarađuju i do 16 odsto manje od muškaraca\n#Digital2020: Dragan Tanasković - Obuka korisnika je od…\nNASLEDNICA VERA IMA SMISLA ZA FOTOGRAFIJU: Sloboda Mićalović…\nON JE MENE TOLIKO ZATVORIO, DA ME JE ODVOJIO OD PORODICE:…\nVAŽAN DATUM: Ilda i Sanela Šaulić slave rođendane ćerkama…


Press Online :: Zdravlje :: Oprez: Steznici su opasni po zdravlje\nOprez: Steznici su opasni po zdravlje\nSteznici su se vratili u modu na velika vrata, a popularni su jer savršeno oblikuju telo. Međutim, mogu da izazovu i ozbiljne zdravstvene probleme kod pripadnica lepšeg pola, upozoravaju australijski istraživači iz Sidneja.\nZa svrhu kojoj je namenjen, steznik ne može da bude komotan, a tako pripijen uz telo, pritiska želudac i creva, onemogućava da normalno rade. Nelagodnost u stomaku, nadutost i gasovi, najčešće su posledice kada se svakodnevno nosi ovakav donji veš.\nZbog otežanog pokretanja dijafragme, žene koje ga nose su prinuđene da plitko dišu, a tako ne unose dovoljno vazduha. Takođe, često odlažu odlazak u toalet, jer im je komplikovano da se nameštaju, a pritisak koji se stvara, utiče na mokraćnu bešiku. Posledica je otežano mokrenje i pošto prestanu da nose steznik.\nSedenje u njemu stiska nerve, pa se često javljaju trnjenje, ukočenost i bolovi u nogama. Može da dođe do otežane cirkulacije i stvaranja krvnih ugrušaka. Dame koje su genetski tome sklone, koje imaju probleme sa krvotokom, mogu da dobiju proširene vene i da uspore kretanje limfe, što se manifestuje otokom zglobova.\nMišići pritisnuti steznikom takođe trpe, nema mišićnog tonusa koji je neophodan za pravilno držanje tela. Tesan donji veš povećava i sklonost ka infekcijama, jer zadržava vlažnost na koži. O ovome bi posebno trebalo da vode računa gojazne osobe, dijabetičari i osobe koje se pojačano znoje.\nMeđutim, budući da mnoge dame nisu spremne da se odreknu steznika, stručnjaci savetuju da ga ne nose svakodnevno, već povremeno. Takođe, važno je i da biraju model koji se nigde ne useca u telo i može da se obuče i skine bez napora.


Nagrada gradu Leskovcu za najuspešniju lokalnu samoupravu – Info Centar Juga\nNagrada gradu Leskovcu za najuspešniju lokalnu samoupravu\nDanas su na Visokoj poslovnoj školi strukovnih studija u Leskovcu dodeljena priznanja „Kapetan Miša Anastasijević“. Priznanje dodeljuju „Media Invent“ uz Novog Sada i Univerzitet u Novom Sadu u saradnji sa Regionalnom privrednom komorom Leskovac, u okviru projekta „Put ka vrhu“ .\nMedju 16 nagrađenih je i grad Leskovac za najuspešniju lokalnu samoupravu u regionu. Nagradu je u ime grada Leskovca primio gradonačelnik Leskovca Goran Cvetanović,\nPrimajući ovo priznanje, gradonačelnik Cvetanović istakao je da je nagrada „Kapetan Miša Anastasijević“ dokaz da je prepoznat trud ove lokalne samouprave da od Leskovca napravi mesto koje će biti pozitivno poslovno okruženje i za domaće i za strane investitore.\nUručivanje povelje gradonačelniku Leskovca\n-Za grad Leskovac je ova nagrada samo dodatan podstrek da nastavimo da vredno radimo na poboljšanju privredne klime u gradu i na daljem povećanju broja zaposlenih. Nastavićemo da kontinuirano pružamo finansijsku i logističku podršku sadašnjim privrednim subjektima ali i ohrabrujemo one koji tek nameravaju da uđu u svet preduzetništva, kazao je gradonačelnik Goran Cvetanović.\nNagrađeno je još 15 istaknutih privrednih subjekata i pojedinaca za doprinos u afirmaciji privrednog stvaralaštva, preduzetničke kulture i društvenih vrednosti u našoj zemlji.\n1. Grad Leskovac, gradonačelnik dr Goran Cvetanović, najuspešnija lokalna samouprava u Regionu;\n2.Regionalna privredna komora Leskovac, mr Goran Jović, predsednik, za unapređenje poslovnog ambijenta u regionu;\n3.Bogoljub Tomić, generalni direktor Duvanske industrije Bujanovac (DIB), najbolji menadžer u regionu;\n4.Kompanija „Alfa –Plam“ ad Vranje, generalni direktor Goran Kostić, najbolja kompanija u regionu;\n5. „Zdravlje Actavis“ Leskovac, generalni direktor Bojan Jović, za izuzetnost brenda i inovativnost;\n6.Nevenka Kostadinov, suvlasnica preduzeća „IBER“d.o.o i „INAK“d.o.o Bosilegrad, Naj žena u biznisu regiona;\n7.Nutriko doo, Vranje,- Vinarija „Aleksić“, Naj brend u regionu;\n8.Dr Miodrag Stojković, genetičar, osnivač Klinike „ „SPEBO Medical“ – Leskovac, za vrhunska dostignuća u oblasti genetike i naučnog rada;\n9.Fakultet za poslovne studije i pravo Beograd, za kvalitet obrazovanja i vaspitanja mladih;\n10.Dr Gordana Savić, direktor Ustanove za odrasle i starije (UOL) Leskovac, za izvanredne rezultate u socijalnoj politici i zaštiti starih osoba;\n11.Miroslav Cakić, vlasnik preduzeća „Gosper“ doo Beograd i predsednik Udruženja Leskovčana -Dubočica u Beogradu, za veze Leskovca sa Srbijom i svetom;\n12.Prof. dr Žika Stojanović, Visoka poslovna škola strukovnih studija Leskovac, za unapređenje obrazovanja na jugu Srbije;\n13.Dragan Pavlović, vlasnik motela „Predejane“, za razvoj etno -turizma i afirmaciju turističkih potencijala juga Srbije;\n14.Prim. dr Saša Grgov, načelnik Službe interne medicine sa dermatovenerologijom u Opštoj bolnici Leskovac, za značajne naučne iskorake u gastroenterologiji u zemlji i svetu;\n15. Aleksandar Davinić, novinar i publicista iz Leskovca, za angažovano informisanje i društvenu odgovornost;\n16.Zorica Arsić, medicinska sestra u penziji, Ivanje – Radan planina, za humanost i dobročinstvo.\nUz plaketu, nagrađenima je darovana i enciklopedija „Put ka vrhu“ u kojoj su predstavljeni svi koji su do sada dobijali ovo priznanje u Srbiji.\nO nagrađenima iz Jablaničkog i Pčinjskog okruga odlučivala je komisija u sastavu: Dragomir Đukić iz Privredne komore Vojvodine, Pero Zubac, Vlado Marinković, direktor Media Investa, Srađan Conić, dopsnik RTS-a iz Leskovca i Radovan Pejanović sa novosadskog univerziteta, predsednik komisije.\nGradi se teren za male sportove u Belanovcu


Potencijal - Blic Online\nMinistar zaštite životne sredine Goran Trivan pozvao je danas kineske privrednike da ulažu u žaštitu životne sredine u Srbiji i ukazao da u toj oblasti postoje veliki potencijali.\nOZBILJAN I IMA VOJNI POTENCIJAL Nakon napada na Siriju Makron definitivno postao NOVI EVROPSKI VOĐA\nNakon raketnih napada na Siriju, ali i zbog sopstvene medijske ofanzive, francuski predsednik Emanuel Makron je definitivno postao predvodnik Evropske unije, a o vojnim pitanjima se Nemačka ionako retko pita, navodi "Dojče vele" (DW).\nVolonterski pokret neiskorišteni potencijal: U Srpskoj oko 20.000 ljudi spremno da RADI BESPLATNO\nBANJSKI POTENCIJALI U RS UGLAVNOM NEISKORIŠĆENI Za veći promet neophodni dodatni sadržaji i bolji smeštaj\nSmeštajni kapaciteti u većini banja u Republici Srpskoj veoma su skomni, a o dodatnim sadržajima, kao što su „velnes“ i spa, gosti mogu samo da sanjaju.\nRazvojni potencijal dijaspore iz Srbije od oko pet miliona ljudi u oko 100 zemalja sveta je veliki, ali još nije rešeno pitanje kako razviti kontinuiranu i uspešnu saradnju sa ciljem da se razvoj iz dijaspore donese kući, ocena je današnjeg skupa o mogućnostima investicaja dijaspore u Srbiju.\nTramp: UN ima potencijal, ali je sad klub za dobar provod\nUjedinjene nacije imaju veliki potencijal, ali trenutno je to klub gde se ljudi nađu, pričaju i dobro se provode, izjavio je novoizabrani predsednik SAD Donald Tramp.\nOtvoren Sajam nameštaja, 520 izlagača iz 45 zemalja\nMeđunarodni sajam nameštaja, opreme i unutrašnje dekoracije i Međunarodni sajam mašina, alata i repromaterijala iz oblasti drvne industrije, na kojim se predstavlja više od 520 izlagača iz 45 zemalja, otvorene je danas na Beogradskom sajmu.\nOpština Lopare ne koristi turistički potencijal Majevice: Ne znaju broj turista, ni šta vole da obilaze\nPrelepi predeli u Loparama, zdrava hrana, izvorska voda, klimatski i prirodni resursi, nisu dovoljni da znatnije privuku turiste i omoguće da turizam doprinese poboljšanju privrednog ambijenta.\nBeograd predstavlja investicioni potencijal u Austriji\nGrad Beograd predstaviće svoje investicione potencijale na privrednom forumu u Austriji, objavila je gradska uprava.\nIdeje ostale samo na papiru\nČuveni Park prijateljstva u Novom Beogradu, u kome je svojevremeno posadilo drveće više od 130 stranih državnika, od Fidela Kastra do Indire Gandi, u poslednje vreme poznat je samo po tome što služi kao mesto za održavanje koncerata. Po mišljenju stručnjaka ovaj park ima potencijal da bude turistička atrakcija i pre tri godine bio je raspisan konkurs za njegovo sređivanje, međutim do danas nije ništa urađeno.


Predstavljen projekt “Genocid u Srebrenici kroz presude krivičnih sudova” – Magazin Plus\nHome/Kultura/Predstavljen projekt “Genocid u Srebrenici kroz presude krivičnih sudova”\nMemorijalni centar Srebrenica i Centar za postkonfliktna istraživanja (PCRC) predstavili su danas rezultate istraživačkog projekta “Genocid u Srebrenici kroz presude krivičnih sudova”.\n“Konačno smo na jednom mjestu obuhvatili relevantne činjenice o procesuiranju lica odgovornih za genocid i zločine protiv čovječnosti, te sada krećemo i u jednu širu online kampanju, kojoj je cilj podići svijest o počiniocima i činjenicama koje su utvrđene pred međunarodnim i lokalnim sudovima. Prosto rečeno, mi u Memorijalnom centru Srebrenica ne želimo biti institucija koja će reaktivno i saopštenjima odgovarati na negiranje genocida i minimiziranje žrtava. Želimo svaki dan nuditi činjenice, te vrijednim radom, istraživanjem i naučnim pristupom pokazati da ova institucija brine o čuvanju istine o genocidu. To smo prvo uradili Izvještajem o negiranju genocida, koji se bavio negatorima, a ovim projektom bavimo se sudskih utvrđenim činjenicama i počiniocima“, kazao je direktor Memorijalnog centra Srebrenica Emir Suljagić.\nSvrha ovog projekta je, naovid, podsticanje dijaloga o potrebi nastavka suđenja\nza genocid i druge ratne zločine u Bosni i Hercegovini i regiji, kao i borba protiv nekažnjivosti i negiranja zločina. Projekt uključuje inovativne i kreativne obrazovne i multimedijalne materijale koji se mogu koristiti za dijeljenje činjenica o istragama i presudama o genocidu u Srebrenici.\n“Cilj ove istraživačke inicijative je prvobitno praćenje i prikupljanje činjenica i podataka iz dosadašnjih pravnih istraga i presuda koje se tiču genocida u Srebrenici, te objedinjavanje ovih nalaza u jedinstvenubazu podataka koja je jednostavna za upotrebu i razumjevanje. Pored ovoga, željeli smo da istražimo i prikupimo podatke i o trenutnim procesima koji se tiču genocida u Srebrenici i, zaista, kreiramo pregled onoga što je učinjeno u pogledu pronalaska pravnih činjenica i dokaza. Smatramo da je prezentacija i suočavanje sa pravnim nalazima kroz izložbe, web prezentaciju i kampanju na socijalnim medijima, jedinstven način na borbu protiv relativizacije i negiranja zločina“, kazala je predsjednica Centra za postkonfliktna istraživanja Velma Šarić.


Odbornici DS napustili sednicu gradske Skupštine Novog Sada | Autonomija\n"Govorićemo na ulicama i svuda gde se okupljaju i govore slobodni i nezadovoljni građani Novog Sada"\nOdbornici Demokratske stranke (DS) u Skupštini Novog Sada napustili su današnju sednicu gradskog parlamenta na čijem dnevnom redu je budžet za narednu godinu, jer im je, kako su naveli, „zabranjeno da govore u najvišem predstavničkom domu u gradu“ iako je na dnevnom redu rasprava o budžetu za 2019. godinu.\n„Predsednik Skupštine grada Zdravko Jelušić iz Srpske napredne stranke (SNS) nije dozvolio nikom iz odborničke grupe DS da odgovori bar na deo neistina, kleveta i neosnovanih optužbi koje je na račun opozicije izneo gradonačelnik Novog Sada Miloš Vučević“, navode novosadske Demokrate u saopštenju za javnost.\nDodaju da je Vučević imao „skandalozan govor“ na sednici, u kojem je za odbornike DS govorio da su „kriminalci, diletanti, nepismeni“ i „prostački ih vređao“.\n„Od svojih sledbenika je za to bio nagrađen aplauzom, a od svog predsednika gradske skupštine dva puta dužim vremenom za govor nego što predviđa skupštinski poslovnik“, navodi DS.\nU saopštenju se ističe da je predsednik Skupštine Jelušić odbornicima DS ukinuo pravo na repliku, a jednom od odbornika je pokušao da oduzme reč jer je „u ruci držao fasciklu na kojoj je pisalo #1od5miliona“.\nPrethodno je odbornička većina u Skupštini grada, koju zajedno sa SNS čine Liga socijaldemokrata Vojvodine i Socijalistička partija Srbije, bez rasprave i argumenta odbila sve predloge odbornika DS i sve amandmane na predlog gradskog budžeta u 2019. godini, dodaje se u saopštenju.\n„Odbačeni predlozi uopšte nisu bili političke i ideološke prirode, već su se odnosili na poboljšanje uslova života građana Novog Sada i transparentan rad lokalne vlasti“, tvrde demokrate.\nGradski odbor Demokratske stranke je ocenio i da Skupština Novog Sada ne funkcioniše na pravi način od 2012. godine, kada je formirana aktuelna gradska vlast.\n„Jedini mogući odgovor na represiju i teror danas je bilo napuštanje sednice“, naveo je DS.\nDemokrate su poručile da će, pošto im nije dozvoljeno da govore u Skupštini grada, njihovi odbornici u narednom periodu govoriti na ulicama i „svuda gde se okupljaju i govore slobodni i nezadovoljni građani Novog Sada“.


Priprema, komunikacija i dobra usluga ključ dobre prodaje - AKOS\nHome > Ekonomija > Liderstvo i menadžment > Priprema, komunikacija i dobra usluga ključ dobre prodaje\nNa cjelodnevnom seminaru „Non-Stop Prodaja – Ultimate Selling Power“ u organizaciji agencije UpTrend Marketing Solutions prisustvovalo je više od 100 učenika iz 30 kompanija.\nUčesnici seminara su imali priliku da se upoznaju sa modelima prodaje kroz interaktivno predavanje gdina Kemala Balihodžića, autora knjige „Rođeni za Uspjeh – od aplaudera do aplauza“ i uskoro publicirane knjige „50 Nijansi Prodaje – Umijeće dominacije, i direktora UpTrend-a sa sjedištem u Sarajevu i Londonu.\nUz module koji se tiču specifično prodaje i prodajnog procesa, zaključivanje kupca i pregovaranja, učesnici su imali priliku čuti i „Crash Course“ o e commerce-u, online prodaji, korištenje digitalnih alata u konverziji i generiranje „Lead-ova“ preko online alata od strane Haruna Bavčića, Google i Facebook certificiranog eksperta i CDO u agenciji UpTrend.\n„Nema većeg zadovoljstva nego razmijeniti iskustvo i znanje sa profesionalcima i entuzijastima iz različitih industrija koji se direktno ili indirektno bave prodajom. Ono što me naročito raduje su želje učesnika za inhouse edukacijom na dugoročnoj razini, ne samo iz oblasti prodaje, nego motivacije uposlenika i digitalnom marketingu. Suštinski, prodaja je neizbježna bez obzira da li se radi o poslovnom ili privatnom životu, uvije ćete doći u situaciju da nešto kupite ili prodate. Ono što je ključno je da znamo da prodaja nije trenutna vještina nego dio većeg procesa koji se može savladati i učiniti nas efikasnijim.“\nKontakt i više informacije možete pronaći na webu uptrendmarketing.uk\nTagovano Kemal Balihodžić seminar uptrademarketing


Trampova četiri boravka u vili Mar-a-Lago koštala 14 mln $\nTanjug 6. februara 2019. 09:49\nNJUJORK – Četiri putovanja američkog predsednika Donalda Trampa u njegovu vilu Mar-a-Lago, u Palm Biču, početkom 2017. godine koštala su poreske obveznike skoro 14 miliona dolara, prenosi agencija AP, pozivajući se na izveštaj državnog nadzornog tela.\nVladina kancelarija za odgovornost (GAO) saopštila je da su putovanja i smeštaj, troškovi pripadnika tajne službe, angažovanje pasa za otkrivanje eksplozivnih naprava i drugi izdaci za putovanja realizovana između 3. februara i 5. marta 2017. godine iznosili 13,6 miliona dolara.\nOko 60.000 dolara je „otišlo“ direktno na rashode u Mar-a-Lago, dodaje se u tekstu.\nIzveštaj GAO-a, ocenjuje AP, pruža jednu od najjasnijih slika o troškovima predsednikovih putovanja, i o tome koliko od novca poreskih obveznika ide na njegovu svojinu.\nOvaj ceh ne uključuje troškove koji podrazumevaju plate ili beneficije (dnevnice) službenika američke vlade koji putuju s predsednikom.\nJedna nepartijska istraživačka grupa je za potrebe Kongresa takođe utvrdila da su troškovi pripadnika tajne službe za tri putovanja dvojice Trampovih sinova i njihovih supruga u inostranstvo početkom 2017. godine iznosili 396.000 dolara.\nNoa Bukbinder, izvršni direktor organizacije „Građanski ombudsman za odgovornost i etiku“ u Vašingtonu, kaže da sama putovanja u Mar-a-Lago predstavljaju pravi problem, a ne samo direktni troškovi tamo.\n„To što se predsednik Tramp nije lišio svoje imovine dovodi do situacije da on ima korist od državne potrošnje kad god priredi promotivni prijem u nekoj od tih nekretnina. Ovde nije reč o predsedničkom odmoru, već o službenom putu koji obezbeđuje neprocenjiv besplatan publicitet njegovom biznisu“, naveo mje Bukbinder.\nTokom jednog od Trampovih putovanja na Mar-a-Lago početkom 2017. godine, predsednik je bio domaćin japanskom premijeru Šinzu Abeu, napominje AP.\nInače, izveštaj GAO-a zatražili su članovi Kongresa iz Demokratske stranke, među kojima i senatorka iz Kalifornije Dajan Fajnštajn i republikanski predstavnik Merilanda Ilaja Kamings.\nBela kuća nije odmah odgovorila na zahtev za komentarom, dodaje AP.


Svečana akademija u Banjaluci povodom Dana srpskog jedinstva\nFoto: Srna Svečana akademija u Banjaluci povodom Dana srpskog jedinstva\nBANJALUKA - Svečana akademija povodom obilježavanja 15. septembra - Dana srpskog jedinstva, slobode i nacionalne zastave počela je večeras u Banjaluci u prisustvu najviših zvaničnika Republike Srpske, te predstavnika Srbije.\nAkademiji na platou ispred Hrama Hrista Spasitelja prisustvuju predsjednik Republike Srpske Željka Cvijanović, srpski član Predsjedništva BiH Milorad Dodik, premijer Radovan Višković, predsjednik Narodne skupštine Nedeljko Čubrilović, ministar za rad, zapošljavanje, boračka i socijalna pitanja Srbije Darija Kisić Tepavčević kao izaslanik predsjednika Srbije.\nSvečanosti prisustvuju i minitri u Vladi Srpske, predstavnici Republike Srpske u zajedničkim institucijama, pripadnici Trećeg pješadijskog /Republika Srpska/ puka, direktor Republičkog centra za istraživanje rata i ratnih zločina Milorad Kojić, vladika banjalučki Jefrem.\nAkademija je počela intoniranjem himni Republike Srpske "Moja Republika" i Srbije "Bože pravde".\nVlade Republike Srpske i Srbije odlučile su da Dan srpskog jedinstva, slobode i nacionalne zastave zajednički praznuju 15. septembra, na dan kada je prije 103 godine u Prvom svjetskom ratu probijen Solunski front.\nCentralna manifestacija biće održana sutra na Savskom trgu u Beogradu.\nPovodom Dana srpskog jedinstva, slobode i nacionalne zastave parlamenti u Srbiji i Republici Srpskoj sutra će usvojiti Zakon o upotrebi srpskog jezika u javnom životu i zaštiti i očuvanju ćiriličkog pisma.\nDodik: Nikada veće jedinstvo između Srpske, Srbije i SPC\n14 sep 2021 @ 20:00\nIzraeli: Strukture SDA uništile srpsku zajednicu u Sarajevu\n14 sep 2021 @ 18:30


Nikolas Sarkozi objavio svoju kandidaturu za naredne predsedničke izbore\nKako su i očekivali politički posmatrači u Evopskoj uniji, ministar unutrašnjih poslova Francuske, Nikolas Sarkozi, je objavio svoju kandidaturu za naredne predsedničke izbore.\nIako poznat po "desnim" političkim stavovima, Sarkozi je iznenadio veći deo javnosti oštrinom svoje predizborne kampanje- on traži zaustavljanje širenja Evropske unije, te usvajanje skraćene verzije evropskog ustava, koja se oslanja na asocijaciju evropskih država, sastavljenu od postojećih 25 članica.\nOno sto je nagovešteno propalim francuskim i holandskim refrendumima o zajedničkom, evropskom ustavu, ostvaruje se u političkom programu umerene francuske desnice Sledeći političku zebnju glasača u svojoj zemlji, kao i konzervativna stajališta svoje patije, sadašnji ministar unutrašnjih poslova Francuske, Nikolas Sarkozi, je objavio vlastiti predizborni program za predsedničke izbore naredne godine - zaustavljanje širenja Evropske unije, te smanjenje prijema imigranata u Francusku.\nSarkozi, koji i sam potiče iz porodice madjarskih imigranata, zahteva skraćivanje teksta evropskog ustava, koji bi u novoj, za njega prihvatljivoj verziji, bio ne samo kraći u sadržaju, već i u definisanju evropskih članica - oslanjao bi se na funkcionisanje unije od sadašnjih 25 država.\nOpravdanje za to je, po njemu, ograničena moć prijema novih članica - sa druge strane, takav argumenat se ozbiljno dovodi u pitanje od strane Medjunarodne krizne grupe, čiji balkanski direktor, Nikolas Vajt tvrdi da su šanse populacijskog buma u Zapadnoj Evropi, kada je u pitanju Zapadni Balkan, zanemarljive:\n"Kapacitet prijema nije novi koncept- postoji još od kriterija iz Kopenhagena iz 2002. godine. Nije prvi put da čujemo tu frazu - bila je u upotrebi u vreme "velikog buma", proširenja Unije za deset istočnoevropskih država. Treba s tim u vezi reći da pet zapadno-balkanskih država zajedno imaju manji broj stanovnika nego Rumunija, čije pridruženje se očekuje naredne godine. Dakle, mislim da je mogućnost prijema ozbiljno pitanje, ali Zapadni Balkan sam po sebi nije značajan problem u tom smislu".\nIpak, sudeći prema naznakama skretanja udesno ključnih evropskih nacija, državama Zapadnog Balkana se, kada je reč o sudbini inegracijskog procesa, ne ostavlja prostor za odlaganje reformi, medjunarodnih obaveza i punog prilagodjavanja evropskim standardima.


Zamjenik predsjedavajućeg Vijeća miinistara i ministar finansija i trezora Vjekoslav Bevanda i ambasadorica Švicarske u BiH Andrea Rauber Saxer potpisali su danas u Sarajevu sporazum o grantu vrijednosti 3,8 miliona eura za projekat "Prikupljanje i prečišćavanje otpadnih voda u Gradišci".\nNakon potpisivanja sporazuma ministar Bevanda rekao je da će ovom donacijom biti nastavljene aktivnosti na zaštiti okoline u Gradišci, čime će se unaprijediti kvalitet života stanovništva ove regije.\nOvim sporazumima, kako je nakon potpisivanja objasnio ministar Bevanda, osigurano je ukupno 19,5 miliona eura granta za Bosnu i Hercegovinu, odnosno njene entitete koji provode projekte energetske efikasnosti.\nZamjenik predsjedavajućeg Vijeća ministara BiH i ministar finansija i trezora Vjekoslav Bevanda i direktor Evropske investicijske banke (EIB) za Sloveniju, Hrvatsku i zapadni Balkan. Mateo Rivellini potpisali su danas tri ugovora od koji je jedan investicijski i osigurao je 19 miliona eura grant sredstva Evropske unije za radove na koridoru Vc.\nOsim toga potpisana su dva ugovora o finansiranju za projekte Vodovod i kanalizacija u Republici Srpskoj II u vrijednosti 30 miliona eura i Mjere zaštite od poplava u Republici Srpskoj vrijedan 19 miliona eura.\nOve sedmice 13689\nOvog mjeseca 40512


Oligogal Zn sa vitaminom C 30 kapsula - Online apoteka Srbotrade\nŠifra proizvoda: 6736\nCink ima značajnu ulogu kao aktivni sastojak velikog broja enzima koji učestvuju u metabolizmu belančevina, ugljenih hidrata i masti. Neophodan je i za stvaranje hormona insulina kao i za rad imunog sistema. Potreban je i za rast, deobu i sazrevanje ćelija. Cink ima povoljno dejstvo na funkcije i organe reproduktivnog sistema (jajnici, prostata) kao i na rast kostiju. Vitamin C i cink su snažni antioksidansi koji mogu da zaštite ćelije i tkiva od oštećenja nastalih kao posledica napada slobodnih radikala. Antioksidansna svojstva cinka i vitamina C mogu da doprinesu jačanju imuniteta, otpornosti i boljem opštem stanju organizma.\nCink i vitamin C mogu i da poboljšaju stanje sluznica i time povećaju njihovu potencijalnu otpornost na spoljašnje činioce koji dovode do nastanka kijavice i prehlade. Preporučuje se uzimanje kapsula Oligogal® Zn sa vitaminom C odmah na početku kijavice ili prehlade čime može da se ublaži njihova jačina i trajanje, ojača otpornost i poboljša imunitet.


Vesti online / Vesti / Svet / Niko nije iznad zakona: Austrijski kancelar ostao bez automobila\nNiko nije iznad zakona: Austrijski kancelar ostao bez automobila\nU Austriji niko ne može da bude iznad zakona, pa tako ni kancelar čak iako je u pitanju saobraćajni prestup.\n"Pauk" je samo radiosvoj posao: Kristijan Kern\nAustrijski kancelar Kristijan Kern bio je suočen sa neprijatnim striktnim poštovanjem saobraćajnih propisa u Insbruku.\nPrema pisanju dnevnika "Tiroler Tagescajtung" pauk je njegovo službeno vozilo odneo dok je on bio na kongresu u Insbruku.\nPolicija u Insbruku je potvrdila odnošenje vozila kancelara, navodeći da se nalazilo parkirano na mestu predviđenom za taksiste.\n* VIDEO: Internet zvezda ispričala kako su mu deca ušetala u kadar\n* VIDEO: Hteo da zakolje švalera, pa se šokirao!\n* VIDEO: Uhvatila muža sa ljubavnicom i napravila haos\nVozač je, prema pisanju "Tiroler Tagescajtunga" upitao jednog policajca da li može, parkirati vozilo vlade na mestu predviđenom za taksiste, što je čuvar reda dozvolio.\nPosle parkiranja i vozač je otišao na kongres, a u međuvremenu je jedan drugi policajac došao ispred dvorane i video nepropisno parkirano vozilo, te naložio odvoženje paukom.\nNakon skupa kancelaru je vraćen automobil, a Kern je konstatovao da je ovaj slučaj dokaz koliko ozbiljno policija u Insbruku shvata svoj posao.\nZANIMLJIVOSTI Čovek-pauk: Njegova sposobnost je zapanjujuća, ali i zastrašujuća!


Srbija među 15 najvećih izvoznika pšenice - Ratarstvo | Agroklub.rs\nSrbija među 15 najvećih izvoznika pšenice\nDomaći ratari pozicionirali su Srbiju među prvih 10 izvoznika kukuruza i 15 najvećih izvoznika pšenice na svetu. U budućnosti bi trebalo da se domaća pšenica izvozi i u Indoneziju i Vijetnam, najavljeno je na prvoj Srpskoj žitarskoj konferenciji.\nMogućnost za izvoz pšenice na nova tržišta stvorila se zahvaljujući zabrani uzgajanja GMO u našoj zemlji. U svetu je veoma cenjena proizvodnja poljoprivrednika iz Srbije, a najviše su traženi srpska soja i kukuruz. Međutim, ratari imaju problem kada je u pitanju pšenica jer se poseje više od 60 odsto takozvanog semena sa tavana, a ono je bez deklaracije.\nVukosav Saković iz "Žita Srbije" ocenjuje da nije novac problem zbog kog proizvođači na svojim parcelama imaju pšenicu, koja je bez deklaracije.\n"Ne možemo reći da nemaju novca, oni su dovoljno mladi, pametni stručni ljudi, u ovom ternutku je takva struktura proizvođača. Znaju oni sve da stave na papir i izračunaju ali je problem u mentalitetu i dugogodišnjim navikama," kaže Vukosav Saković iz Žita Srbije.\nOko 80 odsto žitarica proizvedu mali proizvođači\nOko 80 odsto žitarica u našoj zemlji proizvedu mali i srednji individualni poljoprivredni proizvođači. Ministar poljoprivrede Branislav Nedimović najavio je da će država u toku sledeće godine izneti niz mera podrške poljoprivrednicima koji seju deklarisano seme čime država želi da poboljša situaciju kada je u pitanju i izvoz na strana tržišta.\n"U drugoj polovini sledeće godine izaći ćemo sa setom mera podrške onima koji seju deklarisano seme koje je sertifikovano i kvalitetno kako ne bismo imali situaciju da dobar deo pšenice ode prema stočnom fondu, nego da ide za ljudsku ishranu, a to znači za bolju cenu i za tržišta koja su platežno sposobnija," navodi Nedimović.\nOvih dana Srbija bi trebalo da postane član Međunarodnog žitarskog saveta što će dosta olakšati proces planiranja proizvodnje.\n"To će doneti predvidivost otkupnih cena, a samim tim i olakšati poljoprivrednicima planiranje proizvodnje. Srbija ne može da konkuriše kvantitetom nekoj Ukrajini, ali sa povećanjem prinosa sa pojedinim kulturama postajete pouzdan partner," smatra Miljan Ždrale iz Evropske banke za obnovu i razvoj.\nPrinosi pšenice u Srbiji brže rastu nego u EU\nMiloš Milovanović iz Organizacije za hranu i poljoprivredu UN ocenjuje da ratarstvo u Srbiji napreduje, a da u pogledu prinosa pokazuje brži napredak u odnosu na EU.\n"Postoji najmanje 20 odsto procenata za unapređenje produktivnosti u oblasti kukuruza i pšenice. Dugoročno gledano prinosi u ovom sektoru rastu i to brže nego što rastu prinosi u Evropskoj uniji (EU)," navodi Milovanović.\nKako bi domaća proizvodnja u oblasti ratarstva bila bolja u pogledu kvaliteta, neophodno je da se uvede razvrstavanje i plaćanje upravo na osnovu kvaliteta, ocenjuju stručnjaci, prenosi RTS.\nPšenica Izvoz Vukosav Saković Branislav Nedimović Miljan Ždrale Miloš Milovanović


Inicijativa za unapređenje ekonomskog i društvenog položaja žena u ruralnim područijima Šumadijskog i Kolubarskog okruga\nInicijativa za unapređenje ekonomskog i društvenog položaja žena u ruralnim područijima Šumadijskog i Kolubarskog okruga\nOdržana radionica na temu «Ženska ruralna inicijativa Šumadija - Razvoj inicijative i partnerstva na teritoriji Šumadijskog okruga»\nU okviru programa „Podrške ruralnom i regionalnom razvoju u Republici Srbiji“ koji je finansiran od strane Švajcarske agencije za razvoj i saradnju, 7.10.2016. godine u Kragujevcu održana radionica na temu «Ženska ruralna inicijativa Šumadija - Razvoj inicijative i partnerstva na teritoriji Šumadijskog okruga».\nPored predstavnika lokalnih samouprava iz Šumadijskog okruga, radionici su prisustvovali i predstavnici civilnog, javnog i privatnog sektora. Veliku zainteresovanost da se uključe u rad su dali i prisutni predstavnici poljoprivrednih gazdinastava, proizvođači, udruženja žena.\nRadionicа je obuhvatila I analizu položaja žena u ruralnim sredinama, sektora tradicionalnih proizvoda u Šumadijskom orugu kao sektora koji su obuhvaćeni oblastima intervencije u iniciajtivi, kao što je ekonomsko osnaživanje i zastupanje interesa žena / šta su prepreke.\nDrugi deo radionice je imao za cilj ocenu partnerstva sa stanovišta sektorskog pristupa i definisanje organizacione i upravljačke strukture partnerstva.\nU predstojećem periodu Regionalna agencija za ekonomski razvoj Šumadije i Pomoravlja će sa zainteresovanim partnerima nastaviti započeti niz aktivnosti na uspostavljanju i razvoju inicijative «Ženska ruralna inicijativa Šumadija« u Šumadijskom okrugu.\nNajava radionice "Ženska ruralna inicijativa Šumadija - Razvoj inicijative i partnerstva na teritoriji Šumadijskog okruga"\nU okviru programa „Podrške ruralnom i regionalnom razvoju u Republici Srbiji“ koji je finansiran od strane Švajcarske agencije za razvoj i saradnju, Regionalna agencija za ekonomski razvoj Šumadije i Pomoravlja, 7.10.2016. godine u Kragujevcu će se održati radionica na temu «Ženska ruralna inicijativa Šumadija - Razvoj inicijative i partnerstva na teritoriji Šumadijskog okruga».\nKao učesnici radionice i potencijalni partneri u budućoj realizaciji inicijative «Ženska ruralna inicijativa Šumadija» prepoznati su predstavnici svih sedam lokalnih samouprava iz Šumadijskog okruga, kao i predstavnici civilnog, javnog i privatnog sektora. Veliki doprinos u budućem radu prepoznaje se I u poljoprivrednim proizvođačima, predstavnicima turističkih organizacija, udruženjima žena, mladih i preduzetnika iz oblasti agrara, koji su takođe pozvani na učešće.


Trojkom Jovane Nogić Srbija savladala Holandiju\nŽenska reprezentacija Srbije, igračice rođene 1997. godine i mlađe, došla je do prve pobede na Evropskom prvenstvu koje se održava u Matuzinjošu (Portugalija). Izabanice selektora Bogdana Bulja, posle velike drame savladale su u okviru drugog kola grupe "D" selekciju Holandije 75:72 (28:15, 11:26, 9:15, 27:16) u utakmici koja je bila gotovo preslikana onoj startnoj protiv Rusije. Ključne poene postigla je Jovana Nogić četiri sekunde pre isteka vremena.\nMotivisane da se iskupe za nesrećan poraz od selekcije Rusije na startu šampionata, srpskim reprezentativkama je trebalo nekoliko minuta da uhvate pravi ritam protiv Hoalanđanki. Rival je vodio sa 10:9 polovinom prve četvrtine, kada je krenula kanonada našeg mladog tima. Snežana Bogićević je bila najefikasnija, Mina Đorđević dominirala u skoku, a Aleksandra Katanić kreirala igru. Kako je to sve izgledalo svedoči rezultat prve deonice – 28:15.\nRekordno vođstvo u prvom poluvremenu Srbija je imala u 11. minutu posle trojke Jovane Nogić – 31:17. Međutim, ponovo je došlo do velikog pada i oscilacija u igri izabranica selektora Bulja. Rivalke to preko snažne Ndibe znalački koriste i smanjuju na 33:29 u 16. minutu, a nešto kasnije prelaze i u vođstvo – (35:36), koje se su zadržale do kraja poluvremena – 39:41.\nUprkos velikoj brobenosti i želji, malo je toga našim košrkašicama polazilo za rukom na startu drugog poluvremena. Pravile su greške, promašivale otvorene šuteve, ali i zicere što se moralo odraziti na rezultatat – 43:52 (26. minut).\nMeđutim, nisu se predavale srpske reprezentativke. Zaigrale su bolje u odbrani, presekle nekoliko lopti, a posle solo akcije Aleksandre Katanić uspele da dođu do izjednačenja – 68:68 u 38. minutu.\nUsledila je uzbudljiva završnica u kojoj su Snežana Bogićević i Mina Đorđević doneli prednost našem timu od 72:69, ali je Slim 10 sekundi pre kraja trojkom ponovo poravnala rezultat – 72:72. Kad se činilo da je produžetak neizbežan Jovana Nogić uzvraća istom merom, donosi pobedu – 75:72 za veliko slavlje reprezentativki Srbije u Matozinjošu.\nSRBIJA U20: Zec 7, Đokić, Šubašić, Bogićević 19, Podunavac, Katanić 12, Nogić 12, Vujisić, Ilić 5, Bojović 8, Jovančević, Đorđević 12.\nHOLANDIJA U20: Kujt 9, Hordijk 2, Drisen 2, den Hiten 4, Hoek, Slim 3, Ndiba13, Vesterik 14, van Šije 12, Konen, Pik 12, Štegink 1.\nU okviru trećeg kola grupe "D" Evropskog prvenstva u Portugaliji reprezentacija Srbije se u ponedeljak od 17:15 časova sastaje sa selekcijom Turske.